               IL-KUMMISSJONI EWROPEA
            Brussell, 5.9.2016
            COM(2016) 554 final
            Proposta għal
            DEĊIŻJONI TAL-PARLAMENT EWROPEW U TAL-KUNSILL
            dwar il-mobilizzazzjoni tal-Fond Ewropew ta' Aġġustament għall-Globalizzazzjoni waral-applikazzjoni mill-Iżvezja – EGF/2016/002 SE/Ericsson

               MEMORANDUM TA' SPJEGAZZJONI

               KUNTEST TAL-PROPOSTA

               1.Ir-regoli applikabbli għall-kontribuzzjonijiet finanzjarji mill-Fond Ewropew ta' Aġġustament għall-Globalizzazzjoni (FEG) huma stabbiliti fir-Regolament (UE) Nru 1309/2013 tal-Parlament Ewropew u tal-Kunsill tas-17 ta' Diċembru 2013 dwar il-Fond Ewropew ta' Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006
                  1
                (ir-"Regolament tal-FEG").

               2.Fil-31 ta' Marzu 2016, l-Iżvezja ppreżentat l-applikazzjoni EGF/2016/002 SE/Ericsson għal kontribuzzjoni finanzjarja mill-FEG, wara għoti ta' sensji
                  2
                f'Ericsson fl-Iżvezja.

               3.Wara li vvalutat din l-applikazzjoni, u f'konformità mad-dispożizzjonijiet applikabbli kollha tar-Regolament tal-FEG, il-Kummissjoni kkonkludiet li l-kundizzjonijiet għall-għoti ta' kontribuzzjoni finanzjarja mill-FEG huma sodisfatti.

               SINTEŻI TAL-APPLIKAZZJONI

                        Applikazzjoni tal-FEG

                        EGF/2016/002 SE/Ericsson

                        Stat Membru

                        L-Iżvezja

                        Ir-reġjuni kkonċernati (il-livell NUTS 2
                           3
                        )

                        Stokkolma (SE11),

                        Östra Mellansverige (SE12), Sydsverige (SE22),

                        Västsverige (SE23)

                        Id-data tal-preżentazzjoni tal-applikazzjoni

                        il-31 ta' Marzu 2016

                        Wasla tat-traduzzjoni

                        it-18 ta' April 2016

                        Id-data ta' konferma tal-wasla tal-applikazzjoni

                        il-31 ta' Marzu 2016

                        Id-data tat-talba għal informazzjoni addizzjonali

                        it-2 ta' Mejju 2016

                        Id-data ta' skadenza għall-għoti tal-informazzjoni addizzjonali

                        it-13 ta' Ġunju 2016

                        Id-data ta' skadenza għat-tlestija tal-valutazzjoni

                        il-5 ta' Settembru 2016

                        Il-kriterju ta' intervent

                        L-Artikolu 4(1)(a) tar-Regolament tal-FEG

                        L-intrapriża primarja

                        Telefonaktiebolaget LM Ericsson

                        L-għadd ta' intrapriżi kkonċernati

                        1

                        Is-settur/i tal-attività ekonomika

                        (Id-Diviżjoni ta' NACE Reviżjoni 2)
                           4

                        Id-Diviżjoni ta' NACE 2 Diviżjoni 26 (Manifattura ta' prodotti tal-kompjuter, elettroniċi u ottiċi)

                        L-għadd ta' sussidjarji, fornituri u produtturi downstream

                        0+

                        Perjodu ta' referenza (erba' xhur):

                        mill-11 ta' Settembru 2015 sal-11 ta' Jannar 2016

                        L-għadd ta' sensji matul il-perjodu ta' referenza (a)

                        1 244

                        L-għadd ta' sensji qabel u wara l-perjodu ta' referenza (b)

                        312

                        L-għadd totali ta' sensji (a + b)

                        1 556

                        L-għadd totali ta' benefiċjarji eliġibbli

                        1 556

                        L-għadd totali ta' benefiċjarji fil-mira

                        918

                        L-għadd ta' żgħażagħ fil-mira barra mill-impjieg, l-edukazzjoni jew it-taħriġ (NEETs)

                        0

                        Il-baġit għas-servizzi personalizzati (f'EUR)

                        6 161 480

                        Il-baġit għall-implimentazzjoni tal-FEG
                           5
                         (f'EUR)

                        435 051

                        Il-baġit totali (f'EUR)

                        6 596 531

                        Il-kontribuzzjoni tal-FEG (60 %) (f'EUR)

                        3 957 918

               VALUTAZZJONI TAL-APPLIKAZZJONI

               Proċedura

               4.Fil-31 ta' Marzu 2016, l-Iżvezja ressqet l-applikazzjoni EGF/2016/002 SE/Ericsson fi żmien 12-il ġimgħa mid-data li fiha ġew issodisfati l-kriterji ta' intervent stabbiliti fl-Artikolu 4 tar-Regolament tal-FEG. Il-Kummissjoni kkonfermat li rċeviet l-applikazzjoni fl-istess data. Fi żmien ġimagħtejn mid-data li fiha l-Kummissjoni rċeviet it-traduzzjoni tal-applikazzjoni, fit-2 ta' Mejju 2016, il-Kummissjoni talbet informazzjoni addizzjonali mingħand l-Iżvezja. Din l-informazzjoni addizzjonali ngħatat fi żmien sitt ġimgħat mit-talba. L-iskadenza ta' 12-il ġimgħa mill-wasla tal-applikazzjoni sħiħa li matulha l-Kummissjoni għandha tiffinalizza l-valutazzjoni tagħha tal-konformità tal-applikazzjoni mal-kundizzjonijiet għall-għoti ta' kontribuzzjoni finanzjarja tiskadi fil-5 ta' Settembru 2016.

               Eliġibbiltà tal-applikazzjoni

               L-impriżi u l-benefiċjarji kkonċernati

               5.L-applikazzjoni hija relatata ma' 1 556 ħaddiem li ngħataw is-sensja minn Ericsson (Telefonaktiebolaget LM Ericsson). Ericsson topera primarjament fis-setturi ekonomiċi kklassifikati taħt NACE Reviżjoni 2 Diviżjoni 26 (Manifattura ta' prodotti tal-kompjuter, elettroniċi u ottiċi) u 62 (Programmar tal-kompjuter, konsulenza u attivitajiet relatati). Is-sensji mogħtijin minn Ericsson saru primarjament fir-reġjuni tal-livell 2 ta' NUTS ta' Stokkolma (SE11) u Östra Mellansverige (SE12), iżda anki fi Sydsverige (SE22) u Västsverige (SE23).

                        L-intrapriżi u l-għadd ta' sensji matul il-perjodu ta' referenza

                        Ericsson

                        1 556

                        L-għadd totali ta' intrapriżi: 1

                        L-għadd totali ta' sensji:

                        1 556

                        L-għadd totali ta' persuni li jaħdmu għal rashom li l-attività tagħhom waqfet:

                        0

                        L-għadd totali ta' ħaddiema eliġibbli u persuni li jaħdmu għal rashom:

                        1 556

               Kriterji ta' intervent

               6.L-Iżvezja ppreżentat l-applikazzjoni skont il-kriterji ta' intervent tal-Artikolu 4(1)(a) tar-Regolament tal-FEG, li jitlob li tal-inqas 500 ħaddiem ikunu ngħataw is-sensja matul perjodu ta' referenza ta' erba' xhur f'intrapriża ta' Stat Membru.

               7.Il-perjodu ta' referenza ta' erba' xhur tal-applikazzjoni huwa mill-11 ta' Settembru 2015 sal-11 ta' Jannar 2016.

               8.Is-sensji matul il-perjodu ta' referenza huma kif ġej:

               –1 244 ħaddiem li ngħataw is-sensja f'Ericsson.

               Kalkolu tas-sensji u tal-waqfien tal-attività

               9.Is-sensji mogħtija matul il-perjodu ta' referenza ġew ikkalkulati kif ġej:

               –1 244 mid-data li fiha min iħaddem innotifika bil-miktub lill-awtorità pubblika kompetenti bis-sensji kollettivi ppjanati, skont l-Artikolu 3(1) tad-Direttiva tal-Kunsill 98/59/KE
                  6
               . L-Iżvezja kkonfermat qabel id-data tat-tlestija tal-valutazzjoni mill-Kummissjoni, li dawn l-1 244 sensja saru tabilħaqq.

               Benefiċjarji eliġibbli

               10.Minbarra l-ħaddiema li diġà ssemmew, il-benefiċjarji eliġibbli jinkludu 312-il ħaddiem li ngħataw is-sensja qabel jew wara l-perjodu ta' referenza ta' erba' xhur. Dawn il-ħaddiema kollha ngħataw is-sensja wara t-tħabbira ġenerali dwar is-sensji ppjanati li saret fil-11 ta' Settembru 2015. Tista' tiġi stabbilita rabta kawżali ċara mal-avveniment li wassal għas-sensji matul il-perjodu ta' referenza. L-awtoritajiet Żvediżi ddikjaraw li dawn is-sensji lkoll kienu parti mill-istess proċedura ta' għoti ta' sensji, iżda ċerti sensji tħabbru biss wara li ntemm il-perjodu ta' referenza.

               11.Għaldaqstant, in-numru totali ta' benefiċjarji eliġibbli huwa ta' 1 556.

               Rabta bejn is-sensji u l-bidliet strutturali ewlenin fl-andament tal-kummerċ dinjin minħabba l-globalizzazzjoni

               12.Sabiex tiġi stabbilita r-rabta bejn is-sensji u l-bidliet strutturali ewlenin fl-andament tal-kummerċ dinjin minħabba l-globalizzazzjoni, l-Iżvezja targumenta li s-sensji seħħew fil-linja tan-negozju tal-produzzjoni tal-ħardwer tat-telekomunikazzjoni ta' Ericsson.

               13.Fl-aħħar snin, Ericsson ikkonċentrat ħafna mill-produzzjoni tal-ħardwer u l-faċilitajiet tal-iżvilupp tagħha fl-Asja, fejn mhux biss jinsabu l-iktar swieq ta' tkabbir b'saħħithom, iżda tista' tiġi pprovduta kwalità ekwivalenti b'inqas spejjeż.

               14.Studju dwar l-Esternalizzazzjoni fl-Ewropa ("Outsourcing in Europe") li sar minn Ernst & Young
                  7
                sab li l-esternalizzazzjoni tal-attivitajiet ta' produzzjoni u ta' żvilupp hija partikolarment prevalenti fl-industriji tal-informatika u t-telekomunikazzjoni. L-Asja tiddomina bħala destinazzjoni tal-esternalizzazzjoni.

               15.Skont id-dejta ppubblikata minn Ericsson
                  8
               , il-kumpanija kienet ilha tnaqqas b'mod gradwali l-persunal fl-Iżvezja (minn 21 178 fl-2005 għal 17 858 fl-2014), iżda fl-istess ħin kienet qed tikber ħafna madwar id-dinja (minn 56 055 fl-2005 għal 118 055 fl-2014), bl-Indja li bħalissa hija l-pajjiż bl-ikbar numru ta' impjegati.

               16.It-trade union Żvediża Unionen tiddikjara li Ericsson għadha qiegħda timpjega nies ġodda fl-Ewropa, iżda dawk biss li għandhom sett kompletament differenti ta' ħiliet. L-impjegati b'ħiliet fil-produzzjoni u l-iżvilupp tal-ħardwer ġeneralment ma jerġgħux jiġu impjegati mill-kumpanija
                  9
               . Ħafna mit-tkabbir tal-kumpanija llum ġej mill-iżvilupp tas-softwer tagħha. Għalkemm ċertu żvilupp tas-softwer isir fl-Ewropa, ħafna mit-tkabbir f'dan is-settur għadu qiegħed iseħħ fl-Asja wkoll
                  10
               , fejn Ericsson qiegħda tespandi l-attivitajiet tagħha
                  11
               .

               17.Sal-lum, is-settur tan-NACE 2 Diviżjoni 26 għadu s-suġġett ta' 14-il applikazzjoni oħra tal-FEG, li 11 minnhom huma bbażati fuq il-globalizzazzjoni relatata mal-kummerċ u 3 fuq il-kriżi finanzjarja u ekonomika globali
                  12
               .

               Avvenimenti li wasslu għal sensji u waqfien ta' attività

               18.L-avvenimenti li wasslu għal dawn is-sensji huma l-għeluq parzjali jew għalkollox tal-linji tal-produzzjoni tal-ħardwer tat-telekomunikazzjoni bla fili f'diversi siti ta' Ericsson (Borås, Karlskrona, Kista/Stockholm, Kumla, Linköping u Gothenburg) fl-Iżvezja, u l-għeluq ta' impjant sħiħ fil-belt ta' Katrineholm.

               19.Billi kienet qiegħda taffaċċja tkabbir li qiegħed jistaġna u fl-istess ħin kompetizzjoni aktar ħarxa mal-produtturi Asjatiċi, Ericsson bdiet tnaqqas il-produzzjoni tal-ħardwer tat-telekomunikazzjoni, proċess li beda kważi għoxrin sena ilu. Il-kumpanija biegħet il-linja sħiħa tagħha tal-produzzjoni u tal-iżvilupp tat-telefowns ċellulari lill-kompetitur Sony fi Frar 2012. Ericsson qiegħda tikkonċentra l-linji tal-produzzjoni tal-ħardwer li fadlilha fis-siti tal-produzzjoni fl-Asja.

               20.Imbagħad, fl-ewwel sitt xhur tal-2015, Ericsson ħabbret it-telf ta' 1 611 impjieg f'seba' siti fl-Iżvezja. Peress li wħud mill-impjegati diġà kienu laħqu l-età ta' rtirar, dawn mhux qed jingħaddu fin-numru ta' sensji, lijimplika tmiem prematur tal-impjieg. Għaldaqstant, l-Iżvezja rrapportat li 1 556 ħaddiem ingħataw is-sensja. Fil-11 ta' Settembru 2015, Ericsson innotifikat lill-awtoritajiet Żvediżi bil-miktub dwar is-sensji kollettivi ppjanati.

               Impatt mistenni tas-sensji fir-rigward tal-ekonomija u l-impjiegi lokali, reġjonali jew nazzjonali

               21.L-impatt mistenni tas-sensji fuq is-swieq tax-xogħol lokali u reġjonali jvarja ħafna minn reġjun għal ieħor. Mal-ewwel daqqa t'għajn, l-impatt jista' jidher minimu, speċjalment f'żoni b'densità għolja ta' popolazzjoni. Madankollu, b'mod ġenerali, ir-reġjuni kollha jaffaċċjaw il-problemi li grupp relattivament kbir ta' ħaddiema kbar fl-età bi sfondi simili ngħata s-sensja fl-istess waqt. Ħafna minn dawn il-ħaddiema ma għandhomx il-ħiliet imfittxijin fis-suq tax-xogħol lokali. L-ispariġġ fil-ħiliet jinħass l-aktar f'Kista, il-belt bl-ikbar numru ta' sensji (762 ħaddiem). Għalkemm Kista tinsab fiż-Żona ta' Stokkolma l-Kbira, reġjun b'ekonomija ferm dinamika, rati tal-qgħad baxxi, u ħafna impjiegi disponibbli, aktar minn 400 ħaddiem mogħti s-sensja kienu għadhom qiegħda fi żmien il-preżentazzjoni tal-applikazzjoni għall-finanzjament tal-FEG. It-titjib tal-ħiliet jew it-taħriġ mill-ġdid ta' numru daqstant kbir ta' ħaddiema kbar fl-età bi sfond simili ħafna, huwa l-ikbar sfida li qegħdin jaffaċċjaw l-awtoritajiet lokali. F'ċerti reġjuni, pereżempju f'Karlskrona, in-numru ikbar ta' migranti li għadhom kif jaslu jixħtu pressjoni addizzjonali fuq is-suq tax-xogħol lokali.

               22.Arbetsförmedlingen, is-servizz pubbliku tal-impjiegi tal-Iżvezja, wettaq analiżi tas-sitwazzjonijiet tas-suq tax-xogħol fir-reġjuni affettwati, u ddiskuta l-ħtiġijiet mal-awtoritajiet lokali u mal-unions. Bħala riżultat ta' dan, il-gvern Żvediż iddeċieda li jiffoka l-assistenza possibbli tal-FEG b'mod partikolari fuq is-siti ta' Kista, Katrineholm u Kumla, peress li dawn qegħdin jaffaċċjaw l-ikbar sfidi. Madankollu, se tiġi offruta għajnuna fuq bażi individwali lill-ħaddiema li ngħataw is-sensja fis-siti l-oħrajn ukoll.

               23.Kemm il-ħaddiema manwali kif ukoll dawk mhux manwali huma affettwati mis-sensji. Il-ħaddiema manwali jaffaċċjaw suq tax-xogħol b'domanda kemxejn baxxa fl-industriji tal-manifattura tradizzjonali. Is-servizz pubbliku tal-impjiegi tal-Iżvezja jara opportunitajiet potenzjali għal dawn il-ħaddiema fl-industriji tas-servizzi tas-settur pubbliku jew privat, li, madankollu, ikunu jeħtieġu sforzi kbar ta' taħriġ mill-ġdid. Is-sitwazzjoni hija ftit differenti għall-ħaddiema mhux manwali. Ħafna minnhom huma inġiniera, speċjalizzati fil-produzzjoni u fl-iżvilupp ta' ħardwer tat-telekomunikazzjoni, u anki f'niċeċ li huma uniċi għal Ericsson. Għad hemm domanda għolja għall-inġiniera, anki u b'mod partikolari fis-settur tal-informatika, primarjament fil-programmazzjoni u fl-iżvilupp tas-softwer. Għalkemm il-persunal mhux manwali li ngħata s-sensja juri li għandu affinità kbira mas-settur tal-informatika b'mod ġenerali, ħafna minn dawn l-eks impjegati ta' Ericsson ma għandhomx il-ħiliet meħtieġa. Is-servizz pubbliku tal-impjiegi tal-Iżvezja huwa kunfidenti li pakkett ippersonalizzat ta' programmi ta' taħriġ u kkowċjar se jippermetti sabiex ħafna minn dawn l-impjegati li ngħataw is-sensja jsibu impjiegi ġodda ta' kwalità għolja.

               Il-benefiċjarji fil-mira u l-azzjonijiet proposti

               Il-benefiċjarji fil-mira

               24.L-għadd stmat ta' ħaddiema mogħtija s-sensja li mistennija jipparteċipaw fil-miżuri huwa ta' 918. It-tqassim ta' dawn il-ħaddiema skont is-sess, iċ-ċittadinanza u l-grupp ta' età huwa kif ġej:

                        Kategorija

                        Numru ta'
                           benefiċjarji fil-mira

                        Sess:

                        Irġiel:

                        643

                        (70,0 %)

                        Nisa:

                        275

                        (30,0 %)

                        Ċittadinanza:

                        ċittadini tal-UE:

                        918

                        (100,0 %)

                        ċittadini mhux tal-UE:

                        0

                        (0 %)

                        Grupp ta' età:

                        15-24 sena:

                        0

                        (0 %)

                        25-29 sena:

                        22

                        (2,4 %)

                        30-54 sena:

                        589

                        (64,2 %)

                        55-64 sena:

                        307

                        (33,4 %)

                        aktar minn 64 sena:

                        0

                        (0 %)

               Eliġibbiltà tal-azzjonijiet proposti

               25.Is-servizzi personalizzati li jridu jiġu pprovduti lill-ħaddiema li ngħataw is-sensja jikkonsistu mill-azzjonijiet li ġejjin:

               A Konsulenza u Gwida dwar il-Karriera:

               Valutazzjoni fil-fond u ppjanar individwali: Dan il-proċess ta' reġistrazzjoni jinkludi stħarriġ tal-esperjenza u tat-taħriġ preċedenti, u huwa mħaffef għall-benefiċjarji tal-FEG. Dan jista' jinkludi bosta laqgħat personalizzati u individwali, li wħud minnhom jistgħu jkunu ma' kumpaniji ta' rikollokament.

               Konsulenza ta' gwida: L-attivitajiet standard offruti minn Arbetsförmedlingen se jiġu kkombinati ma' miżuri tal-FEG bħal appoġġ individwali f'kuntatt dirett mal-impjegaturi potenzjali, laqgħat ta' motivazzjoni u konferenzi li jippreżentaw is-suq tax-xogħol fir-reġjun. Dawn huma partikolarment importanti għal dawk il-ħaddiema fil-mira li jqisu li l-livell edukattiv tagħhom mhuwiex biżżejjed għall-postijiet tax-xogħol battala identifikati fir-reġjun. Se jiġu offruti attivitajiet individwali kif ukoll fi grupp.

               Ikkowċjar motivanti u ppjanar tal-karrieri: Il-benefiċjarji tal-FEG se jkollhom aċċess għal esperti fit-terapija konjittiva sabiex tissaħħilhom il-motivazzjoni. Barra minn hekk, se tiġi organizzata sensiela ta' konferenzi. Matul dawn il-konferenzi, il-benefiċjarji se jiġu informati dwar l-aħħar żviluppi fis-suq tax-xogħol u huma mistednin jiddiskutu l-ħiliet tekniċi u l-ħiliet personali meħtieġa. L-għan ta' dawn il-konferenzi huwa li jipprovdu l-motivazzjoni meħtieġa sabiex jegħlbu l-isfidi tas-suq tax-xogħol. Dawn il-miżuri huma miftuħin għall-benefiċjarji mmirati kollha, b'enfasi speċjali fuq il-parteċipanti ta' 50 sena u aktar.

               B Impjieg protett u appoġġat u miżuri ta' riabilitazzjoni:

               Dawn il-miżuri huma mmirati għal benefiċjarji b'kundizzjonijiet tas-saħħa jew indebolimenti. Miżuri bħal dawn jistgħu jinvolvu l-evalwazzjoni tal-kapaċità għax-xogħol ta' individwu, miżuri li jibnu jew isaħħu l-kapaċità għax-xogħol ta' individwu jew ix-xiri ta' apparati ta' appoġġ u t-taħriġ dwarhom meħtieġa sabiex jingħelbu l-isfidi fuq il-post tax-xogħol.

               C Edukazzjoni u taħriġ:

               Is-servizz pubbliku tal-impjiegi tal-Iżvezja joffri firxa ta' korsijiet għal gruppi speċifiċi fil-mira. Minbarra dawn, se jiġu offruti korsijiet personalizzati għall-benefiċjarji tal-FEG. Dawn jinkludu korsijiet akkademiċi u korsijiet ferm speċjalizzati oħrajn b'durata ta' 12-il xahar jew aktar. Barra minn hekk, se jiġi offrut appoġġ individwali lill-parteċipanti b'diżabilitajiet relatati mat-tagħlim (huwa stmat li madwar 5 % tal-benefiċjarji li jieħdu sehem fil-miżuri ta' taħriġ u ta' edukazzjoni se jeħtieġu assistenza speċjali). Se jitwettaq sforz speċjali biex jitkissru l-ostakoli tradizzjonali bejn is-sessi u sabiex tingħata motivazzjoni, pereżempju, lill-benefiċjarji rġiel sabiex isibu xogħlijiet fis-settur tal-kura tas-saħħa. Se jingħataw korsijiet ta' tħejjija għal dawk li qegħdin jipprevedu li joħolqu negozju minn esperti esterni li jipprovdu pariri lill-imprendituri futuri. Fil-kuntest tal-prinċipju tat-tagħlim tul il-ħajja, il-parteċipanti f'miżuri kofinanzjati mill-FEG se jiġu offruti wkoll l-opportunità li jiksbu kompetenzi permezz ta' tagħlim formali u informali vvalidat b'mod uffiċjali.

               Se jiġu organizzati programmi ta' internship li joffru l-possibbiltà li t-taħriġ prattiku jingħaqad flimkien ma' wħud mill-programmi tal-edukazzjoni formali. Hija ppjanata kooperazzjoni mill-qrib mal-organizzazzjoni tal-impjegaturi tal-Iżvezja għas-settur tal-informatika.

               D Benefiċċji għal meta wieħed ikun qed ifittex impjieg:

               Dan jiġi pprovdut lill-benefiċjarji li jieħdu sehem fi kwalunkwe waħda mill-miżuri attivi deskritti hawn fuq. Il-livell tal-benefiċċju jiddependi minn fatturi individwali u jvarja skont id-durata tal-miżuri. Hemm tliet tipi differenti ta' benefiċċji, wieħed għan-nies li jieħdu sehem fil-miżuri ġenerali, wieħed għan-nisa fi programmi ta' internship, u wieħed għan-nies li jieħdu sehem f'miżuri ta' riabilitazzjoni. Il-baġits għal dawn il-benefiċċji jinkludu r-rimborż tal-ispejjeż tal-ivvjaġġar għall-benefiċjarji li l-ispejjeż tal-ivvjaġġar tagħhom marbutin mat-tiftix ta' impjieg jaqbżu s-SEK 600 (ekwivalenti għal madwar EUR 64) fix-xahar.

               26.L-azzjonijiet proposti, deskritti hawnhekk, jikkostitwixxu miżuri attivi fis-suq tax-xogħol fi ħdan l-azzjonijiet eliġibbli stabbiliti fl-Artikolu 7 tar-Regolament tal-FEG. Dawn l-azzjonijiet ma jissostitwixxux il-miżuri passivi ta' protezzjoni soċjali.

               27.L-Iżvezja pprovdiet l-informazzjoni meħtieġa dwar l-azzjonijiet li huma obbligatorji għall-impriża kkonċernata permezz tal-liġi nazzjonali jew skont ftehimiet kollettivi. Huma kkonfermaw li l-kontribuzzjoni finanzjarja mill-FEG mhijiex se tieħu post dawn l-azzjonijiet.

               28.Il-miżuri proposti se jikkontribwixxu għal żvilupp ekonomiku sostenibbli. Skont il-Kodiċi Ambjentali tal-Iżvezja, Arbetsförmedlingen huwa obbligat jinkludi t-tħassib ambjentali fis-sejħiet għall-offerti tiegħu u fl-azzjonijiet proprji tiegħu. B'hekk, il-miżuri offruti huma konformi mal-Kodiċi Ambjentali tal-Iżvezja u jikkontribwixxu għas-16-il Objettiv tal-Kwalità Ambjentali tal-Iżvezja.

               Baġit stmat

               29.L-ispejjeż totali stmati huma ta' EUR 6 596 531, li jinkludu nefqa ta' EUR 6 161 480 għal servizzi personalizzati u nefqa ta' EUR 435 051għal attivitajiet preparatorji, ta' ġestjoni, informazzjoni u pubbliċità, kontroll u rapportar.

               30.Il-kontribuzzjoni finanzjarja totali mitluba mingħand il-FEG hija ta' EUR 3 957 918 (60 % tal-ispejjeż totali).

                        Azzjonijiet

                        Għadd stmat ta' parteċipanti

                        Spiża stmata għal kull parteċipant (ċifri mqarrba għall-eqreb numru)
                        (EUR)

                        Spejjeż totali stmati

                        (EUR)

                        Servizzi personalizzati (Azzjonijiet skont l-Artikolu 7(1)(a) u (c) tar-Regolament tal-FEG)

                        Konsulenza u Gwida dwar il-Karrieri (Jobbcoachning och ärendehantering)

                        918

                        1 202

                        1 103 545

                        Impjieg protett u appoġġat u miżuri ta' riabilitazzjoni (Skyddad och understödd sysselsättning och rehabilitering)

                        20

                        12 555

                        251 108

                        Edukazzjoni u taħriġ (Utbildning och omskolning)

                        463

                        5 868

                        2 716 884

                        Subtotal (a):

                        Perċentwal tal-pakkett ta' servizzi personalizzati

                        –

                        4 071 537

                        (66,08 %)

                        Benefiċċji u inċentivi (Azzjonijiet skont l-Artikolu 7(1)(b) tar-Regolament tal-FEG)

                        Benefiċċji għall-parteċipanti f'attivitajiet ta' taħriġ tas-suq tax-xogħol (Utbildningsinsatser AUB, aktivitetsstöd)

                        102

                        11 904

                        1 214 194

                        Benefiċċji għall-parteċipanti fi programmi ta' kollokament f'internships (Praktik, aktivitetsstöd)

                        80

                        8 183

                        654 660

                        Benefiċċji għall-parteċipanti fil-programm ta' riabilitazzjoni "Introduzzjoni għax-xogħol" (Introduktion till arbete KA, aktivitetsstöd)

                        10

                        22 109

                        221 089

                        Subtotal (b):

                        Perċentwal tal-pakkett ta' servizzi personalizzati:

                        –

                        2 089 943

                        (33,92 %)

                         Azzjonijiet skont l-Artikolu 7(4) tar-Regolament tal-FEG

                        Attivitajiet preparatorji

                        –

                        0

                        Ġestjoni

                        –

                        362 387

                        Informazzjoni u pubbliċità

                        –

                        21 498

                        Kontroll u rapportar

                        –

                        51 166

                        Subtotal (c):

                        Perċentwal tal-ispejjeż totali:

                        –

                        435 051

                        (6,6 %)

                        Spejjeż totali (a + b + c):

                        –

                        6 596 531

                        Kontribuzzjoni tal-FEG (60 % tal-ispejjeż totali)

                        –

                        3 957 918

               31.L-ispejjeż tal-azzjonijiet identifikati fit-tabella ta' hawn fuq bħala azzjonijiet skont l-Artikolu 7(1)(b) tar-Regolament tal-FEG ma jaqbżux il-35 % tal-ispejjeż totali tal-pakkett ikkoordinat ta' servizzi personalizzati. L-Iżvezja kkonfermat li dawn l-azzjonijiet huma kundizzjonali fuq il-parteċipazzjoni attiva tal-benefiċjarji fil-mira f'attivitajiet ta' tfittxija tal-impjiegi jew taħriġ.

               Perjodu ta' eliġibbiltà tan-nefqa

               32.L-Iżvezja bdiet tipprovdi s-servizzi personalizzati lill-benefiċjarji fil-mira fl-1 ta' Ottubru 2015. Għalhekk in-nefqa għall-azzjonijiet se tkun eliġibbli għal kontribuzzjoni finanzjarja mill-FEG mill-1 ta' Ottubru 2015 sal-31 ta' Marzu 2018.

               33.L-Iżvezja bdiet iġġarrab in-nefqa amministrattiva sabiex timplimenta l-FEG fl-1 ta' Ottubru 2015. In-nefqa fuq l-attivitajiet ta' tħejjija, ġestjoni, informazzjoni u pubbliċità, kontroll u rapportar għandha tkun eliġibbli għal kontribuzzjoni finanzjarja mill-FEG mill-1 ta' Ottubru 2015 sat-30 ta' Settembru 2018.

               Komplementarjetà mal-azzjonijiet iffinanzjati minn fondi nazzjonali jew tal-Unjoni

               34.Is-sors ta' prefinanzjament jew kofinanzjament nazzjonali huwa l-baġit ta' Arbetsförmedlingen. Ericsson jew waħda mill-organizzazzjonijiet tas-sigurtà soċjali tista' tikkontribwixxi wkoll għal ċerti inizjattivi ta' proġetti, u b'hekk tieħu post uħud mill-fondi ta' Arbetsförmedlingen.

               35.L-Iżvezja kkonfermat li l-miżuri deskritti hawn fuq, li jirċievu kontribuzzjoni finanzjarja mill-FEG, mhumiex se jirċievu wkoll kontribuzzjonijiet finanzjarji minn strumenti finanzjarji oħrajn tal-Unjoni.

               Proċeduri għal konsultazzjoni tal-benefiċjarji fil-mira jew ir-rappreżentanti tagħhom jew is-sħab soċjali kif ukoll l-awtoritajiet lokali u reġjonali

               36.L-Iżvezja indikat li l-pakkett ikkoordinat ta' servizzi personalizzati tfassal wara konsultazzjoni mal-benefiċjarji fil-mira u mar-rappreżentanti, kif ukoll mal-atturi pubbliċi lokali. Wara n-notifika tas-sensji, Arbetsförmedlingen iltaqa' mar-rappreżentanti ta' Ericsson, mal-awtoritajiet lokali, mad-diversi unions kif ukoll mal-aġenziji tar-rikollokament fis-siti kollha tal-kumpanija li kienu soġġetti għall-proċeduri ta' sensji kollettivi. Fis-siti kollha, ġew organizzati sessjonijiet ta' ħidma mar-rappreżentanti tal-unions lokali biex tiġi diskussa l-applikazzjoni possibbli tal-FEG u sabiex jiġi identifikat il-pakkett xieraq ta' miżuri li se jiġi offrut.

               Sistemi ta' ġestjoni u kontroll

               37.L-applikazzjoni fiha deskrizzjoni tas-sistema ta' ġestjoni u kontroll li tispeċifika r-responsabbiltajiet tal-korpi involuti. L-Iżvezja nnotifikat lill-Kummissjoni li l-kontribuzzjoni finanzjarja se tiġi ġestita minn Arbetsförmedlingen, maħtura b'mod formali bħala l-awtorità ta' ġestjoni u tal-ħlas. Il-kontijiet tal-proġett se jiġu eżaminati mill-Unità tal-Verifika Interna, li hija entità separata marbuta mal-bord ta' Arbetsförmedlingen. Il-kompitu tagħha huwa li teżamina l-kontroll intern u l-proċess tal-verifika fis-servizz pubbliku tal-impjiegi u tissuġġerixxi titjib, kif ukoll tipprovdi pariri u appoġġ lill-Bord u lid-Direttur Ġenerali. L-awditjar tal-proġett se jseħħ fuq bażi regolari.

               Impenji provduti mill-Istat Membru kkonċernat

               38.L-Iżvezja pprovdiet l-assigurazzjonijiet kollha meħtieġa fir-rigward ta' dawn li ġejjin:

               –il-prinċipji ta' ugwaljanza fit-trattament u nondiskriminazzjoni se jiġu rrispettati fl-aċċess għall-azzjonijiet proposti u fl-implimentazzjoni tagħhom,

               –inżammet konformità mar-rekwiżiti stabbiliti fil-leġiżlazzjoni nazzjonali u tal-UE dwar is-sensji kollettivi,

               –Ericsson, li ssoktat bl-attivitajiet tagħha wara s-sensji, ikkonformat mal-obbligi legali tagħha li jirregolaw is-sensji u pprovdiet għall-ħaddiema tagħha kif xieraq,

               –l-azzjonijiet proposti mhux se jirċievu appoġġ finanzjarju minn fondi jew strumenti finanzjarji oħrajn tal-Unjoni u kwalunkwe finanzjament doppju se jiġi evitat,

               –l-azzjonijiet proposti se jkunu kumplimentari mal-azzjonijiet iffinanzjati mill-Fondi Strutturali,

               –il-kontribuzzjoni finanzjarja mill-FEG se tkun konformi mar-regoli proċedurali u materjali tal-Unjoni dwar l-għajnuna mill-Istat.

               IMPLIKAZZJONI BAĠITARJA

               Proposta baġitarja

               39.Il-FEG ma għandux jaqbeż ammont annwali massimu ta' EUR 150 miljun (prezzijiet tal-2011), kif stipulat fl-Artikolu 12 tar-Regolament tal-Kunsill (UE, Euratom) Nru 1311/2013 tat-2 ta' Diċembru 2013 li jistabbilixxi l-qafas finanzjarju pluriennali għas-snin 2014-2020
                  13
               .

               40.Wara li eżaminat l-applikazzjoni fir-rigward tal-kundizzjonijiet stabbiliti fl-Artikolu 13(1) tar-Regolament tal-FEG, u b'kont meħud tal-għadd ta' benefiċjarji fil-mira, l-azzjonijiet proposti u l-ispejjeż stmati, il-Kummissjoni qed tipproponi li timmobilizza l-FEG għall-ammont ta' EUR 3 957 918, li jirrappreżenta 60 % tal-ispejjeż totali tal-azzjonijiet proposti, sabiex tiġi pprovduta kontribuzzjoni finanzjarja għall-applikazzjoni.

               41.Id-deċiżjoni proposta biex jiġi mmobilizzat il-FEG se tittieħed b'mod konġunt mill-Parlament Ewropew u mill-Kunsill, kif stabbilit fil-punt 13 tal-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba
                  14
               .

               Atti relatati

               42.Filwaqt li tippreżenta din il-proposta għal deċiżjoni biex jiġi mobilizzat il-FEG, il-Kummissjoni se tippreżenta proposta lill-Parlament Ewropew u lill-Kunsill għal trasferiment ta' ammont ta' EUR 3 957 918 fl-intestatura baġitarja relevanti.

               43.Fl-istess waqt li tadotta din il-proposta għal deċiżjoni biex jiġi mmobilizzat il-FEG, il-Kummissjoni se tadotta deċiżjoni dwar kontribuzzjoni finanzjarja, permezz ta' att ta' implimentazzjoni, li se jidħol fis-seħħ fid-data li fiha l-Parlament Ewropew u l-Kunsill jadottaw id-deċiżjoni proposta biex jiġi mmobilizzat il-FEG.

               Proposta għal

               DEĊIŻJONI TAL-PARLAMENT EWROPEW U TAL-KUNSILL

               dwar il-mobilizzazzjoni tal-Fond Ewropew ta' Aġġustament għall-Globalizzazzjoni wara
                  l-applikazzjoni mill-Iżvezja – EGF/2016/002 SE/Ericsson

               IL-PARLAMENT EWROPEW U L-KUNSILL TAL-UNJONI EWROPEA,

               Wara li kkunsidraw it-Trattat dwar il-Funzjonament tal-Unjoni Ewropea,

               Wara li kkunsidraw ir-Regolament (UE) Nru 1309/2013 tal-Parlament Ewropew u tal-Kunsill tas-17 ta' Diċembru 2013 dwar il-Fond Ewropew ta' Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006
                  15
               , u b'mod partikolari l-Artikolu 15(4) tiegħu,

               Wara li kkunsidraw il-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba
                  16
               , u b'mod partikolari l-punt 13 tiegħu,

               Wara li kkunsidraw il-proposta mill-Kummissjoni Ewropea,

               Billi:

               (1)Il-Fond Ewropew ta' Aġġustament għall-Globalizzazzjoni (FEG) għandu l-għan li jipprovdi appoġġ lill-ħaddiema li jkunu ngħataw is-sensja u lill-persuni li jaħdmu għal rashom li l-attività tagħhom tkun intemmet b'riżultat ta' bidliet strutturali kbar fl-andament tal-kummerċ dinji minħabba l-globalizzazzjoni, b'riżultat ta' kontinwazzjoni tal-kriżi finanzjarja u ekonomika globali, jew b'riżultat ta' kriżi ekonomika u finanzjarja globali ġdida, u sabiex jgħinhom fl-integrazzjoni mill-ġdid tagħhom fis-suq tax-xogħol.

               (2)Il-FEG ma għandux jaqbeż l-ammont annwali massimu ta' EUR 150 miljun (prezzijiet tal-2011), kif stabbilit fl-Artikolu 12 tar-Regolament tal-Kunsill (UE, Euratom) Nru 1311/2013
                  17
               .

               (3)Fil-31 ta' Marzu 2016, l-Iżvezja ssottomettiet applikazzjoni għall-mobilizzazzjoni tal-FEG, fir-rigward tas-sensji f'Ericsson (Telefonaktiebolaget LM Ericsson) fl-Iżvezja. Kienet issupplimentata minn informazzjoni addizzjonali pprovduta skont l-Artikolu 8(3) tar-Regolament (UE) Nru 1309/2013. Din l-applikazzjoni tikkonforma mar-rekwiżiti għad-determinazzjoni tal-kontribuzzjoni finanzjarja mill-FEG kif stabbilit fl-Artikolu 13 tar-Regolament (UE) Nru 1309/2013.

               (4)Għalhekk, il-FEG għandu jiġi mmobilizzat sabiex jipprovdi kontribuzzjoni finanzjarja ta' EUR 3 957 918 fir-rigward tal-applikazzjoni sottomessa mill-Iżvezja.

               (5)Sabiex jiġi minimizzat iż-żmien meħud biex jiġi mobilizzat il-FEG, din id-Deċiżjoni għandha tapplika mid-data tal-adozzjoni tagħha,

               ADOTTAW DIN ID-DEĊIŻJONI:

               Artikolu 1

               Għall-baġit ġenerali tal-Unjoni għas-sena finanzjarja 2016, il-Fond Ewropew ta' Aġġustament għall-Globalizzazzjoni għandu jiġi mmobilizzat biex jagħti s-somma ta' EUR 3 957 918 f'approprjazzjonijiet ta' impenn u ta' pagament.

               Artikolu 2

               Din id-Deċiżjoni għandha tidħol fis-seħħ fil-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea. Hija għandha tapplika minn [id-data tal-adozzjoni tagħha]*.

                  18Magħmul fi Brussell,

                  Għall-Parlament Ewropew
                        Għall-Kunsill

                  Il-President
                        Il-President

                     (1)
                  ĠU L 347, 20.12.2013, p. 855.

                     (2)
                  Skont it-tifsira tal-Artikolu 3 tar-Regolament tal-FEG.

                     (3)
                  Ir-Regolament tal-Kummissjoni (UE) Nru 1046/2012 tat-8 ta' Novembru 2012 li jimplimenta r-Regolament (KE) Nru 1059/2003 tal-Parlament Ewropew u tal-Kunsill dwar l-istabbiliment ta' klassifikazzjoni komuni ta' unitajiet territorjali għall-istatistika (NUTS), fejn tidħol it-trażmissjoni tas-serje kronoloġiċi għat-tqassim reġjonali l-ġdid (ĠU L 310, 9.11.2012, p. 34).

                     (4)
                  ĠU L 393, 30.12.2006, p. 1.

                     (5)
                  Skont ir-raba' paragrafu tal-Artikolu 7 tar-Regolament (UE) Nru 1309/2013.

                     (6)
                  Id-Direttiva tal-Kunsill 98/59/KE tal-20 ta' Lulju 1998 dwar l-approssimazzjoni tal-liġijiet tal-Istati Membri dwar redundancies kollettivi (ĠU L 225, 12.8.1998, p. 16).

                     (7)

                     http://www.ey.com/Publication/vwLUAssets/Outsourcing_in_Europe_2013/$FILE/EY-outsourcing-survey.pdf

                     (8)
                  http://www.ericsson.com/thecompany/investors/financial_reports/2014/annual14/en/Otherinformation/Tenyearsummary.html

                     (9)

                     http://unionenopinion.se/analyser/varsel-pa-ericsson-och-sony-mobile-vad-hander-i-telekombranschen-egentligen/

                     (10)

                     http://cio.idg.se/2.1782/1.630340/sa-sourcar-svenska-cio-er-2015

                     (11)

                     http://www.forbes.com/sites/greatspeculations/2015/08/19/ericsson-can-overcome-challenges-in-the-mobile-infrastructure-business/#77e6e5cb128d

                     (12)

                     http://ec.europa.eu/social/BlobServlet?docId=4558&langId=en

                     (13)
                  ĠU L 347, 20.12.2013, p. 884.

                     (14)
                  ĠU C 373, 20.12.2013, p. 1.

                     (15)
                  ĠU L 347, 20.12.2013, p. 855.

                     (16)
                  ĠU C 373, 20.12.2013, p. 1.

                     (17)
                  Ir-Regolament tal-Kunsill (UE, Euratom) Nru 1311/2013 li jistabbilixxi l-qafas finanzjarju pluriennali għas-snin 2014-2020 (ĠU L 347, 20.12.2013, p. 884).

                     (18)
                   Id-data li trid tiddaħħal mill-Parlament qabel il-pubblikazzjoni fil-ĠU.


Avviż Legali Importanti

|

52009PC0241

Proposta għal deċiżjoni tal-Kunsill dwar in-noninklużjoni tal-bifenthrin fl-Anness I tad-direttiva tal-Kunsill 91/414/KEE u l-irtirar ta’ awtorizzazzjonijiet għal prodotti għall-ħarsien tal-pjanti li fihom din is-sustanza  /* KUMM/2009/0241 finali */

	[pic] | KUMMISSJONI TAL-KOMUNITAJIET EWROPEJ |Brussel 25.5.2009KUMM(2009) 241 finaliProposta għalDEĊIŻJONI TAL-KUNSILLdwar in-noninklużjoni tal-bifenthrin fl-Anness I tad-Direttiva tal-Kunsill 91/414/KEE u l-irtirar ta’ awtorizzazzjonijiet għal prodotti għall-ħarsien tal-pjanti li fihom din is-sustanza(PREżENTATA MILL-KUMMISSJONI)MEMORANDUM TA’ SPJEGAZZJONIL-abbozz ta’ proposta mehmuż għal Deċiżjoni tal-Kunsill jirrigwarda n-noninklużjoni tal-bifenthrin bħala sustanza attiva fil-lista pożittiva (Anness I) tad-Direttiva tal-Kunsill 91/414/KEE u l-irtirar tal-prodotti għall-ħarsien tal-pjanti li fihom din is-sustanza. Il-proposta għan-noninklużjoni hija msejsa fuq xi tħassib li qam matul il-valutazzjoni ta' din is-sustanza attiva.Id-Direttiva tal-Kunsill 91/414/KEE toħloq qafas armonizzat għall-awtorizzazzjoni u t-tqegħid fis-suq tal-prodotti għall-ħarsien tal-pjanti. Is-sustanzi attivi li jkunu maħsuba għall-użu bħala prodotti għall-ħarsien tal-pjanti jiġu vvalutati u awtorizzati fuq livell Komunitarju, u elenkati fl-Anness I tad-Direttiva. Il-prodotti individwali għall-ħarsien tal-pjanti li jkun fihom is-sustanzi attivi jiġu vvalutati u awtorizzati mill-Istati Membri taħt regoli armonizzati.Id-dejta mressqa mill-industrija kienet ivvalutata inizjalment minn Stat Membru relatur, f'dan il-każ Franza, li ressaq abbozz ta' rapport ta' valutazzjoni. L-Awtorità Ewropea dwar is-Sigurtà fl-Ikel organizzat reviżjoni inter pares tal-valutazzjoni inizjali u pprovdiet lill-Kummissjoni bil-konklużjoni tal-valutazzjoni tar-riskju għall-bifenthrin fit-30 ta' Settembru 2008.Matul il-valutazzjoni ta' din is-sustanza attiva, qam xi tħassib. Dan kien partikolarment minħabba li, skont id-dejta mdaħħla min-notifikant fiż-żmien stipulat mil-liġi ma kinitx possibbli evalwazzjoni tal-kontaminazzjoni potenzjali tal-ilma ta’ taħt l-art minn prodott prinċipali li jiddegrada l-ħamrija (L-aċtu TFP). Barra minn hekk, qam tħassib dwar nuqqas possibbli ta’ valutazzjoni korretta tar-riskji għall-konsumaturi, minħabba n-numru limitat tad-dejta dwar ir-residwi li hija disponibbli u minħabba n-nuqqas ta’ investigazzjoni dwar il-mudell ta' metabolismu taż-żewġ isomeri li jikkostitwixxu l-bifenthrin. Fir-rigward tal-ekotossikoloġija, ir-riskju għall-vertebrati akkwatiċi ma weriex li jiġġenera użi aċċettabbli, u sadattant għad hemm l-inċertezza dwar l-effetti mġarrba tal-bijoakkumulazzjoni tas-sustanza attiva fil-ħut. Barra minn hekk, ġew identifikati riskji kbar għall-mammali (riskju fuq medda twila ta' żmien u avvelenament sekondarju), għall-ħniex tal-art (riskju fuq medda twila ta’ żmien) u artropodi barra mill-mira (fil-post), filwaqt li r-riskju għall-pjanti u għall-makroorganiżmi tal-ħamrija barra mill-mira għadu ma ġiex indirizzat biżżejjed.L-abbozz ta' deċiżjoni għal non-inklużjoni tressaq fit-12 ta' Marzu 2009 quddiem il-Kumitat Permanenti dwar il-Katina Alimentari u s-Saħħa tal-Annimali, fejn:-  15-il Stat Membru vvota favur (164 vot)-  9 Stati Membri vvotaw kontra (132 voti)-  3 Stati Membri astjenew (49 vot)Il-Kumitat ma ta l-ebda opinjoni. Għalhekk, skont l-Artikolu 19 tad-Direttiva 91/414/KEE u skont l-Artikolu 5 tad-Deċiżjoni tal-Kunsill 1999/468/KE, jeħtieġ li l-Kummissjoni tressaq quddiem il-Kunsill proposta rigward il-miżuri li għandhom jittieħdu, filwaqt li l-Kunsill għandu tliet xhur biex jaġixxi b’maġġoranza kwalifikata.L-abbozz ta' Deċiżjoni mhuwiex suġġett għad-dritt tal-iskrutinju tal-Parlament Ewropew (Artikolu 8 tad-Deċiżjoni tal-Kunsill 1999/468/KE).Proposta għalDEĊIŻJONI TAL-KUNSILLdwar in-noninklużjoni tal-bifenthrin fl-Anness I tad-Direttiva tal-Kunsill 91/414/KEE u l-irtirar ta’ awtorizzazzjonijiet għal prodotti għall-ħarsien tal-pjanti li fihom din is-sustanza(Test b’rilevanza għaż-ŻEE)IL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra d-Direttiva tal-Kunsill 91/414/KEE tal-15 ta' Lulju 1991 li tikkonċerna t-tqegħid fis-suq ta' prodotti għall-protezzjoni tal-pjanti[1], u b'mod partikolari r-raba' subparagrafu tal-Artikolu 8(2) tagħha,Billi:(1) L-Artikolu 8(2) tad-Direttiva 91/414/KEE jistipula li matul perjodu ta' 12-il sena wara n-notifika ta' din id-Direttiva Stat Membru jista' jawtorizza t-tqegħid fis-suq fit-territorju tiegħu ta' prodotti għall-ħarsien tal-pjanti li jkun fihom sustanzi attivi li ma jinsabux fl-Anness I ta' din id-Direttiva u li jkunu diġà ilhom fis-suq sentejn wara n-notifika, fil-waqt li s-sustanzi jkunu qed jiġu investigati gradwalment fil-qafas ta' programm ta' ħidma.(2) Ir-Regolamenti tal-Kummissjoni (KE) Nru 451/2000[2] u (KE) Nru 1490/2002[3] jistipulaw ir-regoli dettaljati għall-implimentazzjoni tat-tielet stadju tal-programm ta' ħidma msemmi fl-Artikolu 8(2) tad-Direttiva 91/414/KEE u jistabbilixxu lista ta’ sustanzi attivi li għandhom jiġu vvalutati, bl-għan li possibbilment jiġu inklużi fl-Anness I tad-Direttiva 91/414/KEE. Din il-lista tinkludi l-bifenthrin.(3) Għall-bifenthrin, l-effetti fuq is-saħħa tal-bniedem u fuq l-ambjent ġew ivvalutati skont id-dispożizzjonijiet stipulati bir-Regolamenti (KE) Nru 451/2000 u (KE) Nru 1490/2002 għal firxa ta' użi proposti min-notifikant. Barra minn hekk, dawn ir-Regolamenti jinnominaw lill-Istati Membri relaturi li għandhom iressqu r-rapporti ta’ valutazzjoni u r-rakkomandazzjonijiet rilevanti lill-Awtorità Ewropea dwar is-Sigurtà tal-Ikel (EFSA) skont l-Artikolu 10(1) tar-Regolament (KE) Nru 1490/2002. Rigward il-bifenthrin, l-Istat Membru relatur kien Franza u l-informazzjoni kollha rilevanti tressqet fil-15 ta' Diċembru 2005.(4) Ir-rapport ta' valutazzjoni saritlu reviżjoni inter pares mill-Istati Membri u l-EFSA fl-Evalwazzjoni tal-Grupp ta' Ħidma u ġie ppreżentat lill-Kummissjoni fit-30 ta' Settembru 2008 fil-format tal-konklużjoni tal-EFSA fir-rigward tar-reviżjoni inter pares tal-valutazzjoni tar-riskju tal-pestiċidi tas-sustanza attiva bifenthrin[4]. Dan ir-rapport ġie rivedut mill-Istati Membri u mill-Kummissjoni fi ħdan il-Kumitat Permanenti dwar il-Katina tal-Ikel u s-Saħħa tal-Annimali u ġie ffinalizzat fit-12 ta’ Marzu 2009 fil-format tar-rapport ta’ reviżjoni tal-Kummissjoni għall-bifenthrin.(5) Matul il-valutazzjoni ta' din is-sustanza attiva, ġie identifikat xi tħassib. Dan kien partikolarment minħabba li, skont id-dejta mdaħħla min-notifikant fiż-żmien stipulat mil-liġi ma kinitx possibbli evalwazzjoni tal-kontaminazzjoni potenzjali tal-ilma ta’ taħt l-art minn prodott prinċipali li jiddegrada l-ħamrija (L-aċtu TFP). Barra minn hekk, ħareġ tħassib dwar nuqqas possibbli ta’ valutazzjoni korretta tar-riskji għall-konsumaturi, minħabba n-numru limitat tad-dejta dwar ir-residwi li huma disponibbli u minħabba n-nuqqas ta’ investigazzjoni dwar il-mudell ta' metabolismu taż-żewġ isomeri li jikkostitwixxu l-bifenthrin. Fir-rigward tal-ekotossikoloġija, ir-riskju għall-vertebrati akkwatiċi ma weriex li jiġġenera użi aċċettabbli, u sadattant għad hemm l-inċertezza dwar l-effetti mġarrba tal-bijoakkumulazzjoni tas-sustanza attiva fil-ħut. Barra minn hekk, ġew identifikati riskji kbar għall-mammali (riskju fuq medda twila ta' żmien u avvelenament sekondarju), għall-ħniex tal-art (riskju fuq medda twiela ta’ żmien) u artropodi barra mill-mira (fil-post), filwaqt li r-riskju għall-pjanti u għall-makroorganiżmi tal-ħamrija barra mill-mira għadu ma ġiex indirizzat biżżejjed. Konsegwentement, ma kienx possibbli li tintlaħaq konklużjoni fuq il-bażi tal-informazzjoni disponibbli fiż-żmien legalment stipulat, li l-bifenthrin laħaq il-kriterji għall-inklużjoni fl-Anness I tad-Direttiva 91/414/KEE.(6) Il-Kummissjoni stiednet lin-notifikant biex iressaq il-kummenti tiegħu dwar ir-riżultati tar-reviżjoni inter pares u dwar jekk kienx biħsiebu jkompli jappoġġa s-sustanza jew le. In-notifikant ressaq il-kummenti tiegħu li ġew studjati bir-reqqa. Madankollu, minkejja l-argumenti mressqa min-notifikant, it-tħassib identifikat baqa' ma ġiex solvut, u l-valutazzjonijiet li kienu msejsa fuq it-tagħrif ippreżentat u vvalutat matul il-laqgħat ta' esperti tal-EFSA ma wrewx li, fil-kundizzjonijiet proposti ta' użu, il-prodotti għall-ħarsien tal-pjanti li fihom il-bifenthrin ikunu jissodisfaw b'mod ġenerali r-rekwiżiti stipulati fl-Artikolu 5(1)(a) u (b) tad-Direttiva 91/414/KEE.(7) Għalhekk, il-bifenthrin ma għandux ikun inkluż fl-Anness I tad-Direttiva 91/414/KEE.(8) Għandhom jittieħdu l-miżuri li jiżguraw li l-awtorizzazzjonijiet mogħtija għall-prodotti għall-ħarsien tal-pjanti li jkun fihom il-bifenthrin jiġu rtirati f’perjodu ta’ żmien preskritt u ma jiġġeddux, u li ma jingħatawx awtorizzazzjonijiet ġodda għal dan it-tip ta’ prodotti.(9) Kull perjodu ta' konċessjoni mogħti minn Stat Membru għar-rimi, il-ħażna, it-tqegħid fis-suq u l-użu tal-ħażniet eżistenti ta' prodotti għall-ħarsien tal-pjanti li fihom il-bifenthrin, għandu jkun limitat għal perjodu ta' tnax-il xahar biex jippermetti li l-ħażniet eżistenti jkunu użati fi staġun ieħor tat-tkabbir, li jiżgura li l-prodotti għall-ħarsien tal-pjanti li fihom il-bifenthrin jistgħu jibqgħu jinkisbu mill-bdiewa sa 18-il xahar wara l-adozzjoni ta' din id-Deċizjoni.(10) Din id-deċiżjoni hija bla ħsara għas-sottomissjoni ta' applikazzjoni għall-bifenthrin skont id-dispożizzjonijiet tal-Artikolu 6(2) tad-Direttiva 91/414/KEE, li r-regoli ta’ implimentazzjoni ddettaljati tagħha tniżżlu fir-Regolament tal-Kummissjoni (KE) Nru 33/2008[5] fid-dawl ta’ inklużjoni possibbli fl-Anness I tagħha.(11) Il-Kumitat Permanenti dwar il-Katina Alimentari u s-Saħħa tal-Annimali ma tax opinjoni fil-limitu taż-żmien stabbilit mill-President tiegħu.ADOTTA DIN ID-DEĊIŻJONI:Artikolu 1Il-Bifenthrin mhux se jiġi inkluż bħala sustanza attiva fl-Anness I tad-Direttiva 91/414/KEE.Artikolu 2L-Istati Membri għandhom jiżguraw li:(a) l-awtorizzazzjonijiet għal prodotti għall-ħarsien tal-pjanti li fihom il-bifenthrin se jiġu irtirati sa [...NIŻŻEL ID-DATA SITT XHUR MID-DATA TAL-ADOZZJONI TA' DIN ID-DEĊIŻJONI];(b) l-ebda awtorizzazzjoni għal prodotti għall-ħarsien tal-pjanti li fihom il-bifenthrin ma tingħata jew tiġi mġedda mid-data tal-pubblikazzjoni ta’ din id-Deċiżjoni.Artikolu 3Kull perjodu ta’ konċessjoni mogħti mill-Istati Membri skont id-dispożizzjonijiet tal-Artikolu 4(6) tad-Direttiva 91/414/KEE, għandu jkun qasir kemm jista’ jkun u għandu jiskadi mhux aktar tard minn [...NIZZEL ID-DATA 18-IL XAHAR MILL-ADOZZJONI TA' DIN ID-DEĊIŻJONI].Artikolu 4Din id-Deċiżjoni hija indirizzata lill-Istati Membri.Magħmula fi Brussell,Għall-KummissjoniIl-President [1] ĠU L 230, 19.8.1991, p. 1.[2] ĠU L 55, 29.2.2000, p. 25.[3] ĠU L 224, 21.8.2002, p. 23.[4] Ir-Rapport Xjentifiku tal-EFSA (2008) 186 Konklużjoni dwar ir-reviżjoni inter pares tal-valutazzjoni dwar ir-riskju marbut mal-pestiċidi tas-sustanza attiva bifenthrin, konkluż fit-30 ta’ Settembru 2008.[5] ĠU L 15, 18.1.2008, p. 5-12.


Avviż Legali Importanti

|

52005PC0169

Proposta għal deċiżjoni tal-Kunsill dwar il-projbizzjoni proviżorja ta’ l-użu u l-bejgħ fl-Awstrija ta’ qamħirrum ġenetikament modifikat (Zea mays L. line Bt 176) skond id-Direttiva 2001/18/KE  /* KUMM/2005/0169 finali */

	Brussel 26.04.2005KUMM(2005) 169 finaliProposta għalDEĊIŻJONI TAL-KUNSILLdwar il-projbizzjoni proviżorja ta’ l-użu u l-bejgħ fl-Awstrija ta’ qamħirrum ġenetikament modifikat ( Zea mays L. line Bt 176) skond id-Direttiva 2001/18/KE(PREżENTATA MILL-KUMMISSJONI)MEMORANDUM TA’ SPJEGAZZJONI1. Dwar it-tqegħid fis-suq tal-qamħirrum ġenetikament modifikat (Zea mays L. line Bt 176 ) , ġie deċiż bid-Deċiżjoni tal-Kummissjoni 97/98/KE tat-23 ta’ Jannar 1997, skond id-Direttiva tal-Kunsill 90/220/KEE, li jingħata l-kunsens għat-tqegħid fis-suq tal-prodott.2. Fil-5 ta’ Frar ta’ l-1997 l-awtoritajiet Franċiżi taw il-kunsens għat-tqegħid fis-suq ta’ dan il-prodott.3. Skond l-Artikolu 35(1) tad-Direttiva 2001/18/KE li ssostitwiet id-Direttiva 90/220/KEE, proċeduri fir-rigward ta’ notifiki dwar it-tqegħid fis-suq ta’ organiżmi ġenetikament modifikati li ma jitlestewx sas-17 ta’ Ottubru 2002 huma suġġetti għad-dispożizzjonijiet tad-Direttiva 2001/18/KE.4. Skond l-Artikolu 16 tad-Direttiva 90/220/KEE, l-awtoritajiet Awstrijaċi infurmaw lill-Kummissjoni fl-14 ta’ Frar 1997 bid-deċiżjoni tagħhom li jipprojbixxu proviżorjament għal sentejn l-użu u l-bejgħ tal-qamħirrum ġenetikament modifikat in kwistjoni u taw raġunijiet għal dan.5. Il-Kumitat Xjentifiku ta’ l-Ikel, il-Kumitat Xjentifiku għan-Nutrizzjoni ta’ l-Annimali u l-Kumitat Xjentifiku għall-Pestiċidi kienu tal-fehma li l-informazzjoni ppreżentata mill-Awstrija ma kkostitwietx evidenza xjentifika ġdida ta’ rilevanza li ma kinetx tqieset waqt l-evalwazzjoni oriġinali tad- dossier u li tagħti lok għal reviżjoni ta’ l-opinjonijiet oriġinali tagħhom dwar dan il-prodott.6. Fid-9 ta’ Mejju 1997 l-awtoritajiet Awstrijaċi ppreżentaw informazzjoni addizzjonali dwar ir-rata probabbli ta’ żvilupp tar-reżistenza ta’ l-insetti għat-tossina Bt.7. L-aspett ta’ l-effetti ambjentali ta’ l-iżvilupp tar-reżistenza ta’ l-insetti għall-qamħirrum Bt kien diġà ġie kkunsidrat kollu kemm hu mill-Kumitat Xjentifiku għall-Pestiċidi.8. Fid-9 ta’ Jannar kif ukoll fid-9 u s-17 ta’ Frar 2004 l-Awstrija ppreżentat lill-Kummissjoni informazzjoni addizzjonali biex issostni l-miżuri nazzjonali dwar il-linja tal-qamħirrum Bt 176.9. L-Awtorità Ewropea għas-Sigurtà ta’ l-Ikel qieset li l-informazzjoni ppreżentata mill-Awstrija ma kkostitwietx evidenza xjentifika ġdida li tinvalida l-valutazzjoni tar-riskji għall-ambjent tal-linja tal-qamħirrum Bt 176 u li għalhekk tiġġustifika l-projbizzjoni ta’ l-użu u l-bejgħ ta’ dan il-prodott fl-Awstrija.10. Taħt dawn iċ-ċirkostanzi l-Artikolu 23 tad-Direttiva 2001/18/KE jitlob lill-Kummissjoni tieħu deċiżjoni skond il-proċeduri stipulati fl-Artikolu 30(2) tad-Direttiva li għalih l-Artikoli 5 u 7 tad-Deċiżjoni 1999/468/KE għandhom japplikaw, wara li tikkunsidra d-dispożizzjonijiet ta’ l-Artikolu 8 tagħha.11. Billi l-Kumitat Xjentifiku Alimentari, il-Kumitat Xjentifiku għall-Għalf u l-Kumitat Xjentifiku għall-Pestiċidi kif ukoll l-EFSA kienu tal-fehma li l-prodott ma jikkostitwix riskju għas-saħħa tal-bniedem jew għall-ambjent, il-Kummissjoni ppreparat abbozz tad-Deċiżjoni li titlob lill-Awstrija tirrevoka l-miżura dwar il-linja tal-qamħirrum Bt 176.12. L-abbozz tad-Deċiżjoni ġie ppreżentat, skond l-Artikolu 5(2) tad-Deċiżjoni 1999/468/KE, għal opinjoni, lill-Kumitat stabbilit skond l-Artikolu 30 tad-Direttiva 2001/18/KE.13. Ebda opinjoni ma’ ngħatat mill-Kumitat, wara l-konsultazzjoni, fid-29 ta’ Novembru 2004, u dan jitlob li, l-Kummissjoni, skond l-Artikolu 5(4) tad-Deċiżjoni 1999/468/KE, għandha, bla dewmien, tippreżenta lill-Kunsill proposta li tirrigwarda l-miżuri li għandhom jittieħdu u tinforma lill-Parlament Ewropew.14. L-Artikolu 5(6) tad-Deċiżjoni 1999/468/KE jipprevedi li l-Kunsill jista’, fejn xieraq fid-dawl ta’ xi pożizzjoni bħal din, jaġixxi b’maġġoranza kkwalifikata f’perijodu ta’ tliet xhur bi qbil ma’ l-Artikolu 30(2) tad-Direttiva 2001/18/KE. Jekk f’dan il-perijodu ta’ tliet xhur, il-Kunsill jindika b’maġġoranza kkwalifikata li jopponi din il-proposta, il-Kummissjoni għandha terġa teżaminha, waqt li jekk ma’ l-iskadenza ta’ dan il-perijodu l-Kunsill ma jkunx għadu adotta l-att ta’ implimentazzjoni propost jew wera l-oppożizzjoni tiegħu, l-att ta’ implimentazzjoni propost għandu jiġi adottat mill-Kummissjoni.Proposta għalDEĊIŻJONI TAL-KUNSILLdwar il-projbizzjoni proviżorja ta’ l-użu u l-bejgħ fl-Awstrija ta’ qamħirrum ġenetikament modifikat ( Zea mays L. line Bt 176) skond id-Direttiva 2001/18/KE(Test b’rilevanza għaż-ŻEE) (It-test bil-Ġermaniż biss huwa awtentiku)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra d-Direttiva 2001/18/KE tal-Parlament Ewropew u tal-Kunsill tat-12 ta’ Marzu 2001 dwar il-ħruġ deliberat fl-ambjent ta’ organiżmi ġenetikament modifikati u li tirrevoka d-Direttiva tal-Kunsill 90/220/KEE[1], u b’mod partikulari l-Artikolu 23(2) tagħha,Wara li kkunsidra l-proposta tal-Kummissjoni,Billi:Bid-Deċiżjoni tal-Kummissjoni 97/98/KE tat-23 ta’ Jannar 1997 dwar it-tqegħid fis-suq ta’ qamħirrum ġenetikament modifikat ( Zea mays L.) li għandu modifika kombinata għal kwalitajiet ta’ insettiċidi mogħtija mill-ġene Bt-endotossina u żieda fit-tolleranza għall-erbiċida glufosinate ammonium skond id-Direttiva tal-Kunsill 90/220/KEE[2] ġie deċiż li ser jingħata l-kunsens għat-tqegħid ta’ dan il-prodott fis-suq.Fil-5 ta’ Frar ta’ l-1997 l-awtoritajiet Franċiżi taw il-kunsens għat-tqegħid fis-suq ta’ dan il-prodott.Skond l-Artikolu 35(1) tad-Direttiva 2001/18/KE li ssostitwiet id-Direttiva 90/220/KEE[3] proċeduri fir-rigward ta’ notifiki dwar it-tqegħid fis-suq ta’ organiżmi ġenetikament modifikati li ma ntemmux sas-17 ta’ Ottubru 2002 huma suġġetti għad-dispożizzjonijiet tad-Direttiva 2001/18/KE.Fl-14 ta’ Frar 1997 l-Awstrija infurmat il-Kummissjoni bid-deċiżjoni tagħha li tipprojbixxi provviżorjament l-użu u l-bejgħ ta’ dan il-qamħirrum ġenetikament modifikat u tat raġunijiet għal dan skond l-Artikolu 16(1) tad-Direttiva 90/220/KEE.Il-Kumitati Xjentifiċi kkunsidraw li fl-informazzjoni ppreżentata mill-Awstrija ma kienx hemm evidenza xjentifika ġdida ta’ rilevanza li ma kinitx diġà tqieset waqt il-valutazzjoni oriġinali tad- dossier u li kienet tagħti lok għal reviżjoni ta’ l-opinjonijiet oriġinali tagħhom dwar dan il-prodott.Fid-9 ta’ Mejju 1997 l-awtoritajiet Awstrijaċi ppreżentaw informazzjoni addizzjonali dwar kif x’aktarx tkun ir-rata ta’ żvilupp tar-reżistenza ta’ l-insetti għat-tossina Bt.L-aspett ta’ l-effetti ambjentali ta’ l-iżvilupp tar-reżistenza ta’ l-insetti għall-qamħirrum Bt kien diġà ġie kkunsidrat kollu kemm hu mill-Kumitat Xjentifiku għall-Pestiċidi.Fid-9 ta’ Jannar kif ukoll fid-9 u s-17 ta’ Frar 2004 l-Awstrija ppreżentat lill-Kummissjoni informazzjoni addizzjonali biex issostni l-miżuri nazzjonali dwar il-linja tal-qamħirrum Bt 176.L-Awtorità Ewropea għas-Sigurtà Alimentari kkunsidrat li l-informazzjoni ppreżentata mill-Awstrija ma fihiex evidenza xjentifika ġdida li tinvalida l-valutazzjoni tar-riskji għall-ambjent tal-linja tal-qamħirrum Bt 176 u li għalhekk tiġġustifika l-projbizzjoni ta’ l-użu u l-bejgħ ta’ dan il-prodott fl-Awstrija.Taħt dawn iċ-ċirkostanzi ma hemm l-ebda raġuni biex dan il-prodott jitqies bħala riskju għas-saħħa tal-bniedem jew għall-ambjent.L-Awstrija għandha għalhekk tirrevoka dawn il-miżuri.L-ebda opinjoni ma’ ġiet mogħtija mill-Kumitat stabbilit skond l-Artikolu 30 tad-Direttiva 2001/18/KE dwar il-miżuri stipulati fl-abbozz tad-Deċiżjoni tal-Kummissjoni, wara l-konsultazzjoni tal-Kumitat, fid-29 ta’ Novembru 2004, skond il-proċedura stipulata fl-Artikolu 30(2) ta’ din id-Direttiva,ADOTTA DIN ID-DECIZJONI:Artikolu 1Il-miżuri meħuda mill-Awstrija biex tipprojbixxi l-użu u l-bejgħ tal-qamħirrum ġenetikament modifikat awtorizzat għat-tqegħid fis-suq bid-Deċiżjoni 97/98/KE mhumiex ġustifikati taħt id-dispożizzjonijiet ta’ l-Artikolu 23 tad-Direttiva 2001/18/KE.Artikolu 2L-Awstrija għandha tieħu l-passi meħtieġa biex tikkonforma ma’ din id-Deċiżjoni mhux aktar tard minn 20 jum wara n-notifika.Artikolu 3Din id-Deċiżjoni hija indirizzata lir-Repubblika ta’ l-Awstrija.Magħmula fi Brussell, […] 2005.Għall-KunsillIl-President

[1] ĠU L 106, tas-17.4.2001, p. 1

[2] ĠU L 31, ta’ l-1.2.1997, p. 69

[3] ĠU L 117, tat-8.5.1990, p. 15


				|

		52013PC0930

			Proposta għal DEĊIŻJONI TAL-KUNSILL li temenda d-Deċiżjoni 2009/831/KE fir-rigward tal-perjodu ta' applikazzjoni tagħha /* COM/2013/0930 final - 2013/0446 (CNS) */

			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
It-Trattat dwar il-Funzjonament tal-Unjoni
Ewropea (TFUE), li japplika għar-reġjuni ultraperiferiċi tal-UE,
li jinkludi r-reġjun awtonomu ta' Madejra u r-reġjun awtonomu
tal-Ażores, fil-prinċipju ma jawtorizza l-ebda differenza bejn
it-tassazzjoni ta' prodotti lokali u t-tassazzjoni ta' prodotti mill-Portugall
jew minn Stati Membri oħra. Madanakollu, l-Artikolu 349 tat-TFUE (li
qabel kien l-Artikolu 299(2) tat-Trattat tal-KE) jistipula l-possibbiltà ta’
introduzzjoni ta’ miżuri speċifiċi għal dawk
ir-reġjuni minħabba l-eżistenza ta’ diffikultajiet permanenti li
jħallu impatt fuq il-kundizzjonijiet ekonomiċi u soċjali
tar-reġjuni ultraperiferiċi.
Permezz tad-Deċiżjoni
tal-Kunsill 2009/831/KE tal-10 ta' Novembru 2009[1], adottata fuq
il-bażi tal-Artikolu 299(2) tat-Trattat tal-KE, il-Portugall ġie
awtorrizzat sal-31 ta' Diċembru 2013 biex japplika rati
mnaqqsa tat-taxxa tas-sisa fir-reġjun awtonomu tal-Madejra fir-rigward ta'
rum u likuri prodotti u kkonsmati lokalment u fir-reġjun awtonomu
tal-Ażores fir-rigward ta' likuri u eaux-de-vie prodotti u kkonsmati
lokalment. L-Artikolu 2 ta’ dik id-Deċiżjoni jikkonfina d-deroga
msemmija hawn fuq għal prodotti speċifiċi. Il-Portugall jista'
japplika għal dawn il-prodotti, rata tad-dazju tas-sisa aktar baxxa mir-rata
massima imposta fuq l-alkoħol kif stipulata fl-Artikolu 3
tad-Direttiva 92/84/KE[2],
u aktar baxxa mir-rata minima tad-dazju tas-sisa fuq l-alkoħol kif
ġiet stipulata minn din id-Direttiva iżda li mhijiex iktar minn 75%
tar-rata tad-dazju tas-sisa normali nazzjonali fuq l-alkoħol.
Id-Deċiżjoni 2009/831/KE
tispjega r-raġunijiet tal-adozzjoni ta’ miżuri speċifiċi,
li jinkludu d-daqs żgħir, in-natura fframmentata u l-mekkanizzazzjoni
baxxa tal-impriżi agrikoli. Barra minn hekk, it-trasport lejn
il-ġżejjer ta' ċerti materjali mhux ipproċessati u ta'
imballaġġ li ma ġewx prodotti lokalment iwassal għal
spejjeż addizzjonali, meta mqabbel mat-trasport tal-prodott finali biss.
It-trasport u l-installazzjoni tat-tagħmir f’dawk ir-reġjuni
mbegħdin u insulari jkomplu jżidu l-ispejjeż addizzjonali.
Fl-aħħar nett, il-produtturi kkonċernati jħallsu wkoll
spejjeż żejda li ġeneralment ibatu l-ekonomiji lokali, b’mod
partikolari żieda fi spejjeż marbutin max-xogħol u mal-enerġija.
It-tnaqqis ta' 75% ma jmurx lil hinn minn dak
li huwa meħtieġ biex jibbilanċja l-livelli ta' spejjeż
addizzjonali li jridu jitħallsu mill-operaturi bħala riżultat
tal-karatteristiċi partikolari msemmijin tal-Madejra u tar-regjuni
tal-Ażores bħala reġjuni ultraperiferiċi.
Minħabba li l-vantaġġ tat-taxxa
hu limitat għal dak li hu meħtieġ biex jingħelbu
l-ispejjeż addizzjonali u minħabba li l-volumi kkonċernati
jibqgħu modesti, il-miżura ma timminax l-integrità u l-koerenza
tal-ordni legali tal-Komunità. Barra minn hekk, il-vantaġġ tat-taxxa
hu limitat għall-konsum fir-reġjuni kkonċernati.
L-awtoritajiet Portugiżi talbu għal
tiġdid tal-awtorizzazzjoni biex japplikaw rata mnaqqsa tad-dazju tas-sisa
fir-reġjun awtonomu tal-Madejra fuq rum u likuri prodotti u kkonsmati
lokalment u fir-reġjun awtonomu tal-Ażores fuq likuri u eaux-de-vie
prodotti u kkonsmati lokalment sal-31 ta' Diċembru 2020.
It-tiġdid jeħtieġ li jiġi approvat kemm
b’Deċiżjoni tal-Kunsill skont l-Artikolu 349 tat-TFUE kif ukoll
b'Deċiżjoni tal-Kummissjoni dwar l-Għajnuna mill-Istat.
Id-Deċiżjoni tal-Kunsill skont l-Artikolu 349 TFUE hija
mingħajr preġudizzju għad-deċiżjoni tal-Kummissjoni
dwar l-estensjoni ta’ din il-miżura skont ir-regoli dwar l-għajnuna
mill-Istat.
Fit-28 ta’ Ġunju 2013, il-Kummissjoni
adottat Linji Gwida ġodda dwar l-għajnuna reġjonali
għall-perjodu 2014-2020. Dawn il-Linji Gwida huma parti minn
strateġija usa’ biex jiġi mmodernizzat il-kontroll tal-għajnuna
mill-Istat, bil-għan li jitrawwem it-tkabbir fis-Suq Uniku billi jiġu
mħeġġa miżuri ta' għajnuna aktar effettivi u
l-infurzar tal-Kummissjoni jkun iffokat fuq il-każijiet li għandhom
l-ikbar impatt fuq il-kompetizzjoni.
Meta wieħed jikkunsidra li dawn il-Linji
Gwida ser jidħlu fis-seħħ fl-1 ta’ Lulju 2014,
jidher iġġustifikat li l-perjodu ta' applikazzjoni
tad-Deċiżjoni 2009/831/KE, jiġi estiż għal sitt
xhur, biex b’hekk id-data tal-iskadenza tkun tikkoinċidi mad-data ta'
skadenza tal-Linji Gwida attwali.
2.           IR-RIŻULTATI TA’
KONSULTAZZJONIJIET MAL-PARTIJIET INTERESSATI U L-VALUTAZZJONIJIET TAL-IMPATT
Hekk kif il-proposta preżenti tipproponi
biss li testendi l-applikazzjoni tad-Deċiżjoni eżistenti
tal-Kunsill għal perjodu limitat ta’ żmien (sitt xhur), bl-istess
kundizzjonijiet, ma jidhirx li hija meħtieġa valutazzjoni tal-impatt.
3.           L-ELEMENTI LEGALI
TAL-PROPOSTA
Sommarju tal-miżuri proposti
Li jiġi estiż il-perjodu ta’
applikazzjoni tad-Deċiżjoni 2009/831/KE, li tawtorizza
lill-Portugall japplika rata mnaqqsa tat-taxxa tas-sisa fir-reġjun
awtonomu tal-Madejra fuq rum u likuri prodotti u kkonsmati lokalment u
fir-reġjun awtonomu tal-Ażores fuq likuri u eaux-de-vie prodotti u
kkonsmati lokalment.
Bażi legali
L-Artikolu 349 TFUE
Il-Prinċipju tas-sussidjarità
Huwa biss il-Kunsill li għandu
s-setgħa li jadotta, abbażi tal-Artikolu 349 TFUE, miżuri
speċifiċi favur ir-reġjuni ultraperiferiċi
għall-adattament tal-applikazzjoni tat-Trattati għal dawk
ir-reġjuni, inklużi l-politiki komuni, minħabba d-diffikultajiet
permanenti li għandhom impatt fuq il-kundizzjonijiet ekonomiċi u
soċjali tar-reġjuni ultraperiferiċi.
Il-proposta għalhekk tikkonforma
mal-prinċipju tas-sussidjarjetà.
Il-prinċipju tal-proporzjonalità
Il-proposta tikkonforma mal-prinċipju
tal-proporzjonalità għar-raġunijiet li ġejjin.
L-għan tagħha huwa li testendi
l-perjodu tal-applikazzjoni tad-Deċiżjoni 2009/831/KE, għal
sitt xhur, u b’hekk id-data tal-iskadenza tkun tikkoinċidi mad-data
tad-dħul fis-seħħ tal-Linji Gwida dwar l-għajnuna
reġjonali mill-Istat għall-2014-2020.
L-għażla ta’ strument
L-istrument propost: Deċiżjoni
tal-Kunsill
Strumenti oħrajn ma jkunux adegwati
minħabba r-raġuni li ġejja:
It-test li huwa s-suġġett tal-emenda
huwa fih innifsu Deċiżjoni tal-Kunsill, adottata fuq l-istess
bażi ġuridika (l-Artikolu 349 tat-TFUE, li qabel kien
l-Artikolu 299(2) tat-Trattat tal-KE).
4.           IMPLIKAZZJONI BAĠITARJA
Il-proposta ma għandha l-ebda impatt fuq
il-baġit tal-Unjoni Ewropea.
2013/0446 (CNS)
Proposta għal
DEĊIŻJONI TAL-KUNSILL
li temenda d-Deċiżjoni 2009/831/KE
fir-rigward tal-perjodu ta' applikazzjoni tagħha
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-Artikolu 349
tiegħu,
Wara li kkunsidra l-proposta tal-Kummissjoni
Ewropea,
Wara t-trażmissjoni tal-abbozz tal-att
leġiżlattiv lill-Parlamenti nazzjonali,
Wara li kkunsidra l-opinjoni tal-Parlament
Ewropew[3],
Filwaqt li jaġixxi f'konformità ma'
proċedura leġiżlattiva speċjali,
Billi:
(1)       Permezz
tad-Deċiżjoni tal-Kunsill 2009/831/KE
tal-10 ta' Novembru 2009, adottata fuq il-bażi
tal-Artikolu 299 tat-Trattat tal-KE, il-Portugall ġie awtorrizzat
sal-31 ta' Diċembru 2013 biex japplika rati mnaqqsa
tad-dazju tas-sisa fir-reġjun awtonomu tal-Madejra fir-rigward ta' rum u
likuri prodotti u kkonsmati lokalment u fir-reġjun awtonomu
tal-Ażores fir-rigward ta' likuri u eaux-de-vie prodotti u kkonsmati
lokalment. L-Artikolu 2 ta’ dik id-Deċiżjoni jikkonfina d-deroga
msemmija hawn fuq għal prodotti speċifiċi. Il-Portugall jista'
japplika għal dawn il-prodotti, rata tad-dazju tas-sisa baxxa aktar
mir-rata massima imposta fuq l-alkoħol kif stipulata fl-Artikolu 3
tad-Direttiva 92/84/KE, u baxxa aktar mir-rata minima tad-dazju tas-sisa
fuq l-alkoħol kif ġiet stipulata minn din id-Direttiva iżda li
mhijiex iktar minn 75% tar-rata tad-dazju tas-sisa normali nazzjonali fuq
l-alkoħol.
(2)       L-applikazzjoni ta' rata
tad-dazju tas-sisa iktar baxxa tistabbilixxi tassazzjoni differenzjata, li
tibbenefika l-produzzjoni lokali ta’ ċerti prodotti. Din tikkostitwixxi
għajnuna mill-Istat li teħtieġ l-approvazzjoni tal-Kummissjoni.
(3)       Il-Kummissjoni tikkonferma li
t-tnaqqis fir-rata tad-dazju tas-sisa għandha tibqa’ tkun awtorizzata biex
b’hekk tingħata l-għajnuna biex tpatti
għall-iżvantaġġ kompetittiv li qiegħed iħabbat
wiċċu miegħu ix-xorb alkoħoliku ddistillat prodott
fil-Madejra u fl-Ażores bħala riżultat ta’ spejjeż ta’
produzzjoni u ta’ kummerċjalizzazzjoni ogħla.
(4)       Fit-28 ta’ Ġunju 2013
il-Kummissjoni adottat il-Linji Gwida tagħha dwar l-għajnuna
reġjonali mill-Istat għall-perjodu 2014-2020[4], li jispjegaw kif
l-Istati Membri jistgħu jagħtu għajnuna lill-kumpaniji sabiex
jiġi appoġġat l-iżvilupp ta’ reġjuni
żvantaġġati fl-Ewropa bejn l-2014 u l-2020. Dawn il-Linji Gwida,
li se jidħlu fis-seħħ fl-1 ta’ Lulju 2014,
jiffurmaw parti minn strateġija usa’ biex jiġi mmodernizzat
il-kontroll tal-għajnuna mill-Istat, bil-għan li jitrawwem it-tkabbir
fis-Suq Uniku billi jiġu nkoraġġiti miżuri ta'
għajnuna aktar effettivi u l-infurzar tal-Kummissjoni jkun iffokat fuq
il-każijiet li għandhom l-ikbar impatt fuq il-kompetizzjoni.
(5)       Huwa ġustifikat li
jiġi estiż il-perjodu tal-applikazzjoni
tad-Deċiżjoni 2009/831/KE, għal sitt xhur, u b’hekk id-data
tal-iskadenza tkun tikkoinċidi mad-data tad-dħul fis-seħħ
tal-Linji Gwida dwar l-għajnuna reġjonali mill-Istat
għall-2014-2020.
(6)       Għandu jiġi
żgurat li l-Portugall jista' japplika t-tnaqqis ikkonċernat hekk kif
tiskadi l-awtorizzazzjoni analoga mogħtija permezz tad-Deċiżjoni
2009/831/KE. L-awtorizzazzjoni l-ġdida mitluba għandha għalhekk
tingħata b’effett mill-1 ta’ Jannar 2014.
ADOTTA DIN ID-DEĊIŻJONI:
Artikolu 1
Fl-Artikolu 5
tad-Deċiżjoni 2009/831/KE, id-data "31 ta' Diċembru 2013"
għandha tiġi sostitwita bid-data
"30 ta' Ġunju 2014".
Artikolu 2
Din id-Deċiżjoni għandha
tidħol fis-seħħ fil-jum tal-adozzjoni tagħha u għandha
tapplika sal-1 ta' Jannar 2014.
Artikolu 3
Din id-Deċiżjoni hija indirizzata
lir-Repubblika Portugiża.
Magħmul fi Brussell,
                                                                       Għall-Kunsill
                                                                       Il-President
[1]               Id-Deċiżjoni tal-Kunsill
tal-10 ta' Novembru 2009 li tawtorizza lill-Portugall japplika
rata mnaqqsa tad-dazju tas-sisa fir-reġjun awtonomu tal-Madejra fuq rum u
likuri prodotti u kkonsmati lokalment u fir-reġjun awtonomu
tal-Ażores fuq likuri u eaux-de-vie prodotti u kkonsmati lokalment
(ĠU L 197, 13.11.2009, p.9).
[2]               Id-Direttiva tal-Kunsill 92/84/KEE
tad-19 ta' Ottubru 1992 dwar l-approssimazzjoni tar-rati
tat-taxxa tas-sisa fuq l-alkoħol u x-xorb alkoħoliku (ĠU
L 316, 31.10.1992, p.29).
[3]               ĠU C , , p. .
[4]               C (2013) 3769, 28.6.2013.


               IL-KUMMISSJONI EWROPEA
            Brussell, 16.9.2015
            COM(2015) 456 final
            2015/0206(NLE)
            Proposta għal
            DEĊIŻJONI TAL-KUNSILL
            dwar il-pożizzjoni tal-Unjoni li għandha tittieħed mis-Sottokumitat dwar il-Kummerċ u l-Iżvilupp Sostenibbli u fil-Kumitat ta' Assoċjazzjoni fil-konfigurazzjoni tal-Kummerċ stabbilit permezz tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ġeorġja, min-naħa l-oħra

               MEMORANDUM TA’ SPJEGAZZJONI

               1.IL-KUNTEST TAL-PROPOSTA

               Ir-raġunijiet għall-proposta u l-għanijiet tagħha

               Il-proposta mehmuża tikkostitwixxi l-istrument legali biex jiġu stabbiliti l-pożizzjonijiet tal-Unjoni li għandhom jiġu adottati f'isimha f'korp imwaqqaf permezz ta' ftehim ta' assoċjazzjoni bejn l-Unjoni u pajjiż terz. B'mod partikolari, hija tirrigwarda l-implimentazzjoni tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, fuq naħa waħda, u l-Ġeorġja, fuq in-naħa l-oħra ("il-Ftehim").

               Il-Ftehim ta' Assoċjazzjoni ġie ffirmat fis-27 ta' Ġunju 2014, u beda jiġi applikat b'mod provviżorju, sakemm issir ir-ratifika mill-Istati Membri, mill-1 ta' Settembru 2014. Id-Deċiżjoni tal-Kunsill 2014/494/UE tas-16 ta' Ġunju 2014
                  1
                approvat l-iffirmar tal-Ftehim, f'isem l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, u l-applikazzjoni provviżorja ta' ċerti dispożizzjonijiet tiegħu.

               Il-Ftehim stabbilixxa l-Kumitat ta' Assoċjazzjoni fil-konfigurazzjoni tal-Kummerċ, li jwettaq monitoraġġ tal-implimentazzjoni tat-Titolu IV (Kummerċ u Kwistjonijiet relatati mal-Kummerċ) ta' dan il-Ftehim u jsolvi kwistjonijiet relatati. Dan il-Kumitat għandu jistabbilixxi lista ta' arbitri sabiex jiġi żgurat il-funzjonament xieraq tal-mekkaniżmu għas-soluzzjoni tat-tilwim, kif stipulat fl-Artikolu 268 tal-Ftehim.

               Il-Ftehim jipprevedi wkoll l-istabbiliment tas-Sottokumitat dwar il-Kummerċ u l-Iżvilupp Sostenibbli li għandu jafferma mill-ġdid l-impenn taż-żewġ partijiet tal-Ftehim fit-tiftix ta' żvilupp sostenibbli u jirrikonoxxi li l-iżvilupp ekonomiku, l-iżvilupp soċjali u l-ħarsien tal-ambjent huma l-pilastri interdipendenti tiegħu u dawk li jsaħħu lil xulxin reċiprokament.

               Skont l-Artikolu 243 tal-Ftehim, is-Sottokumitat dwar il-Kummerċ u l-Iżvilupp Sostenibbli għandu jilħaq qbil fl-ewwel laqgħa tiegħu fuq il-lista ta' individwi li huma lesti u kapaċi jservu bħala esperti fi proċeduri tal-bord dwar il-kummerċ u l-iżvilupp sostenibbli.

               Konsistenza ma' dispożizzjonijiet ta' politika eżistenti fil-qasam tal-politika

               Din il-proposta timplimenta l-politika kummerċjali komuni tal-Unjoni lejn Pajjiż Sieħeb tal-Lvant, abbażi tad-dispożizzjonijiet tal-Ftehim ta' Assoċjazzjoni msemmi hawn fuq. Hija għandha l-għan li tistabbilixxi l-istrumenti istituzzjonali meħtieġa li jippermettu lill-Unjoni u lill-Ġeorġja jindirizzaw b'mod effettiv it-tilwim bilaterali dwar l-applikazzjoni u l-interpretazzjoni ta' dan il-Ftehim. Din hija konsistenti mal-approċċ tal-Unjoni għal dixxiplini tas-soluzzjoni tat-tilwim innegozjati jew implimentati fil-ftehimiet ta' kummerċ ħieles ma' sħab kummerċjali oħra. Hija konsistenti wkoll mal-approċċ tal-Unjoni għall-kummerċ u l-iżvilupp sostenibbli.

               Konsistenza mal-politiki l-oħrajn tal-Unjoni

               Din il-proposta hija konsistenti ma' u tikkumplementa l-politiki esterni l-oħra tal-Unjoni, b'mod partikolari l-Politika Ewropea tal-Viċinat u l-politika ta' koperazzjoni għall-iżvilupp fir-rigward tal-Ġeorġja.

               2.Bażi ġuridika, sussidjarjetà u proporzjonalità

               Bażi ġuridika

               Il-bażi ġuridika li tistabbilixxi l-pożizzjoni tal-Unjoni li għandha tittieħed fil-kumitati stabbiliti permezz tal-Ftehim ta' Assoċjazzjoni bejn l-Unjoni u l-Ġeorġja hija t-Trattat dwar il-Funzjonament tal-Unjoni Ewropea (it-"TFUE"), u b'mod partikolari l-Artikolu 207(4) flimkien mal-Artikolu 218(9) tiegħu.

               Sussidjarjetà (għal kompetenza mhux esklużiva)

               Il-politika kummerċjali komuni, f'konformità mal-Artikolu 3 tat-TFUE, hija definita bħala kompetenza esklużiva tal-Unjoni. Għalhekk, il-prinċipju tas-sussidjarjetà ma japplikax.

               Proporzjonalità

               Din il-proposta hija meħtieġa sabiex jiġu implimentati l-impenji internazzjonali tal-Unjoni stabbiliti fil-Ftehim.

               Għażla ta' strument

               Din il-proposta hija skont l-Artikolu 218(9) TFUE, li jipprevedi l-adozzjoni ta' Deċiżjonijiet mill-Kunsill. Ma jeżisti l-ebda strument legali ieħor li jista' jintuża sabiex jintlaħaq l-għan espress f'din il-proposta.

               3.RIŻULTATI TAL-EVALWAZZJONIJIET EX POST, KONSULTAZZJONIJIET MAL-PARTIJIET IKKONĊERNATI U VALUTAZZJONIJIET TAL-IMPATT

               Evalwazzjonijiet ex-post/kontrolli tal-idoneità tal-leġiżlazzjoni eżistenti

                  Mhux applikabbli.

               Konsultazzjonijiet mal-partijiet ikkonċernati

               Il-konsultazzjonijiet mal-partijiet ikkonċernati mhumiex applikabbli għal din il-proposta.

               Ġbir u użu ta' għarfien espert

                  Il-Kummissjoni ħadet kont tal-kontribut mogħti mill-Istati Membri f'dawn l-aħħar snin fir-rigward ta' ċittadini tal-Unjoni li huma adatti u kkwalifikati li jwettqu arbitraġġ f'tilwim imressaq skont il-ftehimiet kummerċjali tal-Unjoni.

               Valutazzjoni tal-impatt

                  Il-proposta hija marbuta mal-implimentazzjoni ta' aspetti istituzzjonali tal-Ftehim ta' Assoċjazzjoni, u b'mod partikolari t-Titolu IV tiegħu dwar il-Kummerċ u kwistjonijiet relatati mal-kummerċ, bejn l-Unjoni u l-Ġeorġja. Il-proposta ma għandha l-ebda impatt fuq il-politika ekonomika, soċjali jew ambjentali tal-Unjoni. Il-Ftehim ta' Assoċjazzjoni ġie applikat provviżorjament mill-1 ta' Settembru 2014, u l-implimentazzjoni tiegħu tinsab fi stadju bikri ħafna.

               Idoneità regolatorja u simplifikazzjoni

                  Il-Ftehim ta' Assoċjazzjoni bejn l-Unjoni u l-Ġeorġja mhuwiex soġġett għal proċeduri ta' REFIT; dan ma jimplikax spejjeż għall-SMEs; u ma jqajjem l-ebda kwistjoni mil-lat tal-ambjent diġitali.

               Drittijiet fundamentali

                  Il-proposta ma għandha l-ebda konsegwenza fuq il-protezzjoni tad-drittijiet fundamentali.

               4.IMPLIKAZZJONIJIET BAĠITARJI

                  Mhux applikabbli.

               5.ELEMENTI OĦRAJN

               Pjanijiet ta' implimentazzjoni u arranġamenti ta' monitoraġġ, evalwazzjoni u rappurtar

                  L-implimentazzjoni tal-Ftehim ta' Assoċjazzjoni hija rieżaminata b'mod regolari mill-Kunsill ta' Assoċjazzjoni UE-Ġeorġja. Il-Kummissjoni Ewropea impenjat ruħha wkoll li tirrapporta lill-Parlament Ewropew kull sena dwar l-implimentazzjoni tat-Titolu IV (Kummerċ u kwistjonijiet relatati mal-kummerċ) ta' dan il-Ftehim, inkluż dwar l-elementi inklużi f'din il-proposta.

               Dokumenti ta' spjegazzjoni (għad-Direttivi)

                  Mhux applikabbli.

               Spjegazzjoni dettaljata tad-dispożizzjonijiet speċifiċi tal-proposta

                  Il-proposta għandha l-għan li tadotta pożizzjoni tal-Unjoni f'dak li għandu x'jaqsam mal-implimentazzjoni tal-parti kummerċjali tal-Ftehim ta' Assoċjazzjoni bejn l-Unjoni u l-Ġeorġja. It-Titolu IV (Kummerċ u kwistjonijiet relatati mal-kummerċ) ta' dak il-Ftehim, jinkludi l-Kapitolu 14 (Soluzzjoni tat-Tilwim) li jistipula mekkaniżmu għas-soluzzjoni tat-tilwim relatat mal-kummerċ bejn il-partijiet tal-Ftehim, rigward l-applikazzjoni jew l-interpretazzjoni tal-parti kummerċjali ta' dak il-Ftehim. Il-proċedura ta' arbitraġġ stabbilita fil-Kapitolu 14 tistipula li l-Parti li tkun qed tagħmel l-ilment tista' titlob it-twaqqif ta' bord ta' arbitraġġ biex isolvi tilwima bilaterali. L-Artikolu 268 tal-Ftehim jistabbilixxi r-regoli għall-kompożizzjoni tal-bord.                          Il-Ftehim jipprevedi l-istabbiliment ta' lista ta' persuni kkwalifikati li jistgħu jservu bħala arbitri. Għaldaqstant, abbozz ta' lista ta' arbitri li huma lesti u kapaċi jservu fuq bord tal-arbitraġġ ġie diskuss mal-Gvern tal-Ġeorġja, li jipprovdi għal ħames arbitri kandidati mill-Unjoni, ħames arbitri kandidati mill-Ġeorġja u ħames ċittadini ta' pajjiżi terzi li jistgħu jservu bħala presidenti ta' bord tal-arbitraġġ. Il-lista għandha tintuża f'każijiet meta jkun meħtieġ li jiġi stabbilit bord tal-arbitraġġ.

               It-Titolu IV (Kummerċ u kwistjonijiet relatati mal-kummerċ) ta’ dan il-Ftehim, li jinkludi wkoll il-Kapitolu 13 (kummerċ u żvilupp sostenibbli) li jipprovdi li ż-żewġ partijiet tal-Ftehim jimpenjaw ruħhom li jippromwovu l-iżvilupp tal-kummerċ internazzjonali b’tali mod li jikkontribwixxi għall-għan tal-iżvilupp sostenibbli, sabiex jassigura li dan l-għan ikun integrat u rifless f’kull livell tar-relazzjoni kummerċjali tagħhom. Għal kwalunkwe kwistjoni li tista’ tinqala’, il-partijiet għandhom jagħmlu kull sforz biex jaslu għal riżoluzzjoni reċiprokament sodisfaċenti permezz tal-konsultazzjonijiet mal-gvernijiet. Madankollu, jekk parti tqis li l-kwistjoni ma tkunx ġiet indirizzata b’mod sodisfaċenti permezz ta’ konsultazzjonijiet tal-gvern il-Ftehim jipprovdi għall-possibbiltà li parti li titlob li jitlaqqa’ Bord ta’ Esperti biex jeżamina kwistjoni. L-Artikolu 243(3) tal-Ftehim jipprevedi li s-Sottokumitat dwar il-Kummerċ u l-Iżvilupp Sostenibbli jistabbilixxi lista ta' mill-inqas 15-il individwu li huma lesti u kapaċi jservu bħala esperti fi proċeduri tal-bord.

               2015/0206 (NLE)

               Proposta għal

               DEĊIŻJONI TAL-KUNSILL

               dwar il-pożizzjoni tal-Unjoni li għandha tittieħed mis-Sottokumitat dwar il-Kummerċ u l-Iżvilupp Sostenibbli u fil-Kumitat ta' Assoċjazzjoni fil-konfigurazzjoni tal-Kummerċ stabbilit permezz tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ġeorġja, min-naħa l-oħra

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-ewwel subparagrafu tal-Artikolu 207(4) flimkien mal-Artikolu 218(9) tiegħu,

               Wara li kkunsidra l-proposta mill-Kummissjoni Ewropea,

               Billi:

               (1)L-Artikolu 431(3) u (4) tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, fuq naħa, u l-Ġeorġja, fuq in-naħa l-oħra, ("il-Ftehim") jipprovdu għall-applikazzjoni provviżorja ta' parti mill-Ftehim.

               (2)L-Artikolu 3 tad-Deċiżjoni tal-Kunsill 2014/494/UE
                  2
                tas-16 ta’ Ġunju 2014 jispeċifika d-dispożizzjonijiet tal-Ftehim li jridu jiġu applikati b’mod provviżorju, inklużi d-dispożizzjonijiet dwar l-istabbiliment u l-funzjonament tas-Sottokumitat dwar il-Kummerċ u l-Iżvilupp Sostenibbli u tal-Kumitat ta' Assoċjazzjoni fil-konfigurazzjoni tal-Kummerċ, dwar il-kummerċ u l-iżvilupp sostenibbli u dwar id-dispożizzjonijiet għas-soluzzjoni tat-tilwim.

               (3)L-Artikolu 240 tal-Ftehim jipprevedi li s-Sottokumitat dwar il-Kummerċ u l-Iżvilupp Sostenibbli għandu jistabbilixxi r-regoli ta' proċedura tiegħu.

               (4)L-Artikolu 243 tal-Ftehim jipprevedi li s-Sottokumitat dwar il-Kummerċ u l-Iżvilupp Sostenibbli għandu jilħaq qbil fl-ewwel laqgħa tiegħu fuq il-lista ta’ individwi li huma lesti u kapaċi jservu bħala esperti fi proċeduri tal-bord dwar il-kummerċ u l-iżvilupp sostenibbli.

               (5)L-Artikolu 268 tal-Ftehim jistabbilixxi li l-Kumitat ta' Assoċjazzjoni fil-konfigurazzjoni tal-Kummerċ għandu jaqbel dwar lista ta' individwi sabiex iservu bħala arbitri fil-proċeduri ta' soluzzjoni tat-tilwim fi żmien 6 xhur mill-bidu tal-applikazzjoni provviżorja tal-Ftehim.

               (6)Għalhekk huwa xieraq li tiġi stabbilita l-pożizzjoni tal-Unjoni fir-rigward tar-regoli ta’ proċedura tas-Sottokumitat dwar il-Kummerċ u l-Iżvilupp Sostenibbli u l-lista ta’ individwi li huma lesti u li huma kapaċi jservu bħala esperti fi proċeduri tal-bord dwar il-kummerċ u l-iżvilupp sostenibbli, li għandhom jiġu adottati minn dak is-Sottokumitat, u b'rabta mal-lista ta' individwi li jservu bħala arbitri fil-proċeduri ta' soluzzjoni tat-tilwim li għandhom jiġu adottati mill-Kumitat ta' Assoċjazzjoni fil-konfigurazzjoni tal-Kummerċ,

               ADOTTA DIN ID-DEĊIŻJONI:

               Artikolu 1

               1.Il-pożizzjoni li għandha tittieħed mill-Unjoni fis-Sottokumitat dwar il-Kummerċ u l-Iżvilupp Sostenibbli stabbilit permezz tal-Artikolu 240 tal-Ftehim ta’ Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ġeorġja, min-naħa l-oħra, dwar l-adozzjoni tar-regoli ta’ proċedura tas-Sottokumitat tal-Kummerċ u tal-lista ta' individwi li huma lesti u li huma kapaċi jservu bħala esperti fi proċeduri tal-bord dwar il-kummerċ u l-iżvilupp sostenibbli, tkun ibbażata fuq l-abbozz tad-Deċiżjonijiet ta' dak is-Sottokumitat mehmużin ma' din id-Deċiżjoni.

               2.Bidliet żgħar fl-abbozz tad-deċiżjonijiet jistgħu jiġu maqbula mir-rappreżentanti tal-Unjoni fis-Sottokumitat dwar il-Kummerċ u l-Iżvilupp Sostenibbli mingħajr deċiżjoni ulterjuri tal-Kunsill.

               Artikolu 2

               1.Il-pożizzjoni li għandha tittieħed mill-Unjoni fil-Kumitat ta' Assoċjazzjoni fil-konfigurazzjoni tal-Kummerċ stabbilit permezz tal-Artikolu 408 tal-Ftehim ta’ Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ġeorġja, min-naħa l-oħra, dwar l-adozzjoni tal-lista ta' individwi biex iservu bħala arbitri fil-proċeduri ta' soluzzjoni tat-tilwim, tkun ibbażata fuq l-abbozz tad-Deċiżjoni ta' dan is-Sottokumitat mehmuż ma' din id-Deċiżjoni.

               2.Bidliet żgħar fl-abbozz ta' Deċiżjoni jistgħu jiġu maqbula mir-rappreżentanti tal-Unjoni fil-Kumitat ta' Assoċjazzjoni fil-Konfigurazzjoni tal-Kummerċ mingħajr deċiżjoni ulterjuri tal-Kunsill.

               Artikolu 3

               Din id-Deċiżjoni tidħol fis-seħħ fil-jum tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     (1)
                  ĠU L 261, 30.8.2014, p. 1.

                     (2)
                  Id-Deċiżjoni tal-Kunsill tas-16 ta' Ġunju 2014 dwar l-iffirmar, f'isem l-Unjoni Ewropea, u l-applikazzjoni provviżorja tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, min-naħa l-waħda, u l-Ġeorġja, min-naħa l-oħra (ĠU L 261, 30.8.2014, p. 1).

    ---documentbreak---

               IL-KUMMISSJONI EWROPEA
            Brussell, 16.9.2015
            COM(2015) 456 final
            ANNESSI
            ta'
            Proposta għal Deċiżjoni tal-Kunsill
            dwar il-pożizzjoni tal-Unjoni li għandha tittieħed mis-Sottokumitat dwar il-Kummerċ u l-Iżvilupp Sostenibbli u fil-Kumitat ta' Assoċjazzjoni fil-konfigurazzjoni tal-Kummerċ stabbilit permezz tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġia Atomika u l-Istati Membri tagħhom, minn naħa waħda, u l-Ġeorġa, min-naħa l-oħra

               ANNESSI

               ta'

               Proposta għal Deċiżjoni tal-Kunsill

               dwar il-pożizzjoni tal-Unjoni li għandha tittieħed mis-Sottokumitat dwar il-Kummerċ u l-Iżvilupp Sostenibbli u fil-Kumitat ta' Assoċjazzjoni fil-konfigurazzjoni tal-Kummerċ stabbilit permezz tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġia Atomika u l-Istati Membri tagħhom, minn naħa waħda, u l-Ġeorġa, min-naħa l-oħra

               ABBOZZ

               DEĊIŻJONI Nru 1/2015 tas-Sottokumitat dwar il-kummerċ u l-iżvilupp sostenibbli bejn L-UE U L-ĠEORĠJA

               ta' … 2015

               li tadotta r-regoli ta’ proċedura tiegħu

               IS-SOTTOKUMITAT DWAR IL-KUMMERĊ U L-IŻVILUPP SOSTENIBBLI BEJN L-UE U l-ĠEORĠJA,

               Wara li kkunsidra l-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, fuq naħa, u l-Ġeorġja, fuq in-naħa l-oħra, ("il-Ftehim") u b'mod partikolari l-Artikolu 240 tiegħu,

               Billi:

               (1)Skont l-Artikolu 431, partijiet tal-Ftehim huma applikati provviżorjament mill-1 ta’ Settembru 2014.

               (2)L-Artikolu 240 tal-Ftehim jipprovdi li s-Sottokumitat dwar il-Kummerċ u l-Iżvilupp Sostenibbli jiltaqa' sabiex tiġi ssorveljata l-implimentazzjoni tal-Kapitolu 13 (Kummerċ u Żvilupp Sostenibbli) tat-Titolu IV (Kummerċ u materji relatati mal-Kummerċ) tal-Ftehim.

               (3)L-Artikolu 240(3) tal-Ftehim jipprevedi li s-Sottokumitat dwar il-Kummerċ u l-Iżvilupp Sostenibbli għandu jistabbilixxi r-regoli ta' proċedura tiegħu.

               IDDEĊIEDA KIF ĠEJ:

               Artikolu 1

               Ir-Regoli ta’ Proċedura tas-Sottokumitat dwar il-Kummerċ u l-Iżvilupp Sostenibbli , kif stabbiliti fl-Appendiċi, huma b’hekk adottati.

               Artikolu 2

               Din id-Deċiżjoni tidħol fis-seħħ fid-data tal-adozzjoni tagħha.

               Magħmul fi …, …

                        Għas-Sottokumitat għall-Kummerċ u l-Iżvilupp Sostenibbli

                        Il-Presidenza

               Appendiċi

               Regoli ta' Proċedura tas-Sottokumitat dwar il-Kummerċ u l-Iżvilupp Sostenibbli bejn l-UE u l-Ġeorġja

               Artikolu 1

               Dispożizzjonijiet ġenerali

               1.Is-Sottokumitat dwar il-Kummerċ u l-Iżvilupp Sostenibbli, stabbilit skont l-Artikolu 240 tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, fuq naħa, u l-Ġeorġja fuq in-naħa l-oħra (“il-Ftehim”) jassisti lill-Kumitat ta' Assoċjazzjoni fil-konfigurazzjoni tal-Kummerċ, kif stipulat fl-Artikolu 408(4) tal-Ftehim, fit-twettiq ta' dmirijietu.

               2.Is-Sottokumitat dwar il-Kummerċ u l-Iżvilupp Sostenibbli jwettaq il-funzjonijiet stipulati fil-Kapitolu 13 (Kummerċ u Żvilupp Sostenibbli) tat-Titolu IV (Kummerċ u kwistjonijiet relatati mal-kummerċ) tal-Ftehim.

               3.Is-Sottokumitat tal-Kummerċ u l-Iżvilupp Sostenibbli jkun kompost minn rappreżentanti tal-Kummissjoni Ewropea u tal-Ġeorġja, responsabbli għall-affarijiet dwar il-kummerċ u l-iżvilupp sostenibbli.

               4.Rappreżentant tal-Kummissjoni Ewropea jew tal-Ġeorġja li jkun responsabbli għal affarijiet dwar il-kummerċ u l-iżvilupp sostenibbli jaġixxi bħala President tas-Sottokumitat tal-Kummerċ u l-Iżvilupp Sostenibbli skont l-Artikolu 2.

               5.It-terminu "l-Partijiet" f'dawn ir-Regoli ta' Proċedura jiġi definit kif previst fl-Artikolu 428 tal-Ftehim.

               Artikolu 2

               Dispożizzjonijiet speċifiċi

               1.L-Artikoli 2 sa 14 tar-Regoli ta’ Proċedura tal-Kumitat ta’ Assoċjazzjoni bejn l-UE u l-Ġeorġja japplikaw, sakemm ma jkunx previst mod ieħor f’dawn ir-Regoli ta’ Proċedura.

               2.Ir-referenzi għall-Kunsill ta’ Assoċjazzjoni jinqraw bħala referenzi għall-Kumitat ta’ Assoċjazzjoni fil-konfigurazzjoni tal-Kummerċ. Ir-referenzi għall-Kumitat ta’ Assoċjazzjoni jew il-Kumitat ta’ Assoċjazzjoni fil-konfigurazzjoni tal-Kummerċ jinqraw bħala referenzi għas-Sottokumitat tal-Kummerċ u l-Iżvilupp Sostenibbli.

               Artikolu 3

               Laqgħat

               Is-Sottokumitat tal-Kummerċ u l-Iżvilupp Sostenibbli jiltaqa’ kif meħtieġ. Il-Partijiet jimmiraw li jiltaqgħu darba fis-sena.

               Artikolu 4

               Emenda tar-Regoli ta' Proċedura

               Dawn ir-Regoli ta' Proċedura jistgħu jiġu emendati b'deċiżjoni tas-Sottokumitat dwar il-Kummerċ u l-Iżvilupp Sostenibbli bejn l-UE u l-Ġeorġja skont l-Artikolu 240 tal-Ftehim.

               ABBOZZ

               DEĊIŻJONI Nru 2/2015 tas-Sottokumitat dwar il-kummerċ u l-iżvilupp sostenibbli bejn L-UE U L-ĠEORĠJA

               ta' … 2015

               li tadotta l-lista ta’ esperti dwar il-kummerċ u l-iżvilupp sostenibbli

               IS-SOTTOKUMITAT DWAR IL-KUMMERĊ U L-IŻVILUPP SOSTENIBBLI BEJN L-UE U l-ĠEORĠJA,

               Wara li kkunsidra l-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, fuq naħa, u l-Ġeorġja, fuq in-naħa l-oħra, ("il-Ftehim") u b'mod partikolari l-Artikolu 243 tiegħu,

               Billi:

               (1)Skont l-Artikolu 431, partijiet tal-Ftehim huma applikati provviżorjament mill-1 ta’ Settembru 2014.

               (2)L-Artikolu 243(3) tal-Ftehim jipprevedi li s-Sottokumitat dwar il-Kummerċ u l-Iżvilupp Sostenibbli jistabbilixxi lista ta' mill-inqas 15-il individwu li huma lesti u li huma kapaċi jservu bħala esperti fi proċeduri tal-bord

               IDDEĊIEDA KIF ĠEJ:

               Artikolu 1

               Il-lista ta’ individwi li huma lesti u li huma kapaċi jservu bħala esperti fi proċeduri tal-bord għall-finijiet tal-Artikolu 243 tal-Ftehim hija stabbilita fl-Appendiċi għal din id-Deċiżjoni.

               Artikolu 2

               Din id-Deċiżjoni tidħol fis-seħħ fid-data tal-adozzjoni tagħha.

               Magħmul fi …, …

                        Għas-Sottokumitat għall-Kummerċ u l-Iżvilupp Sostenibbli

                        Il-Presidenza

               Appendiċi

               LISTA TA’ ESPERTI DWAR IL-KUMMERĊ U L-IŻVILUPP SOSTENIBBLI

               Esperti proposti mill-Ġeorġja

               1.
                     Nata Sturua

               2.
                     David Kikodze

               3.
                     Marina Shvangiradze

               4.
                     Ilia Osepashvili

               5.
                     Roin Migriauli

               Esperti proposti mill-UE

               1.
                     Eddy Laurijssen

               2.
                     Jorge Cardona

               3.
                     Karin Lukas

               4.
                     Hélène Ruiz Fabri

               5.
                     Laurence Boisson De Chazournes

               6.
                     Geert Van Calster

               Presidenti

               1.
                     Jill Murray (l-Awstralja)

               2.
                     Janice Bellace (l-Istati Uniti tal-Amerika)

               3.
                     Ross Wilson (New Zealand)

               4.
                     Arthur Appleton (l-Istati Uniti tal-Amerika)

               5.
                     Nathalie Bernasconi (L-Iżvizzera)

               Abbozz

               Deċiżjoni Nru 3/2015 Il-Kumitat ta’ Assoċjazzjoni fil-konfigurazzjoni tal-Kummerċ bejn l-UE u l-Ġeorġja

               tal- …2015

               dwar l-istabbiliment tal-lista ta' arbitri msemmija fl-Artikolu 268(1) tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, fuq naħa waħda, u r-Repubblika tal-Ġeorġja, fuq in-naħa l-oħra

               IL-KUMITAT TA' Assoċjazzjoni FIL-KONFIGURAZZJONI TAL-KUMMERĊ,

               Wara li kkunsidra l-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa l-waħda, u l-Ġeorġja, min-naħa l-oħra, ("il-Ftehim"), iffirmat fi Brussell fis-27 ta' Ġunju 2014, u b'mod partikolari l-Artikolu 268(1) tiegħu,

               Billi:

               (1)Skont l-Artikolu 431, partijiet tal-Ftehim huma applikati provviżorjament mill-1 ta’ Settembru 2014.

               (2)L-Artikolu 408(3) tal-Ftehim jistabbilixxi li l-Kumitat ta’ Assoċjazzjoni għandu s-setgħa li jadotta deċiżjonijiet kif previst f’dan il-Ftehim.

               (3)L-Artikolu 268(1) tal-Ftehim jipprevedi li s-Sottokumitat dwar il-Kummerċ u l-Iżvilupp Sostenibbli jistabbilixxi lista ta' mill-inqas 15-il individwu li huma lesti u li huma kapaċi jservu bħala arbitri.

               ADOTTA DIN ID-DEĊIŻJONI:

               Artikolu Uniku

               1.Il-listi ta' individwi li jistgħu jservu bħala arbitri għall-finijiet tal-Artikolu 268(1) ta' dan il-Ftehim huma stipulati fl-Appendiċi għal din id-Deċiżjoni.

               2.Din id-Deċiżjoni tidħol fis-seħħ fil-jum tal-adozzjoni tagħha.

               Magħmul fi …, …

                        għall-Kumitat ta' Assoċjazzjoni fil-Konfigurazzjoni tal-Kummerċ

                        Il-Presidenza

               Appendiċi

               LISTA TAL-ARBITRI

               Arbitri proposti mill-Ġeorġja

               1.
                     Christian Häberli (l-Iżvizzera)

               2.
                     Donald McRae (il-Kanada)

               3.
                     John Adank (New Zealand)

               4.
                     Ronald Saborio (il-Kosta Rika)

               5.
                     Thomas Cottier (l-Iżvizzera)

               Arbitri proposti mill-UE

               1.
                     Claus–Dieter Ehlermann

               2.
                     Giorgio Saccerdoti

               3.
                     Jacques Bourgeois

               4.
                     Pieter Jan Kuijper

               5.
                     Ramon Torrent

               Presidenti

               1.David Unterhalter (l-Afrika t'Isfel)

               2.
                     Merit Janow (l-Istati Uniti)

               3.
                     Helge Seland (in-Norveġja)

               4.
                     Leora Blumberg (l-Afrika t'Isfel)

               5.
                     William Davey (l-Istati Uniti)